|  |
| --- |
| Министерство на земеделието, храните и горите дирекция „Растениевъдство и биологично производство“ |
| ЦЯЛОСТНА ПРЕДВАРИТЕЛНА ОЦЕНКА НА ВЪЗДЕЙСТВИЕТО НА ПРОЕКТ НА ЗАКОН ЗА МАСЛОДАЙНАТА РОЗА |
| Доклад от извършена цялостна предварителна оценка на въздействието |
|  |
| **София, май-август 2018 г.** |
|  |

|  |
| --- |
| Доклад по чл. 22, ал. 2 от Наредба за обхвата и методологията за извършване на оценка на въздействието към цялостната предварителна оценка на въздействието на проекта на Закон за маслодайната роза |

Съдържание

[Въведение 4](#_Toc523820969)

[I. 1. Обща рамка 4](#_Toc523820970)

[I.2. Проект на закон за маслодайната роза 6](#_Toc523820971)

[I.3. Методологична рамка на цялостна предварителна оценка на въздействието 11](#_Toc523820972)

[I.4. Етапи и източници на информация 12](#_Toc523820973)

[II. Определяне на проблемите 14](#_Toc523820974)

[II.1. Основен проблем 14](#_Toc523820975)

[I.2. Специфични проблеми 15](#_Toc523820976)

[III. Заинтересовани страни 17](#_Toc523820977)

[III.1. Публични институции – централни и териториални 17](#_Toc523820978)

[III.2. Земеделски стопани **Error! Bookmark not defined.**](#_Toc523820979)

[III.3. Други 20](#_Toc523820980)

[IV. Цели на законопроекта 21](#_Toc523820981)

[IV. 1. Обща цел 21](#_Toc523820982)

[IV.2. Специфични цели 25](#_Toc523820983)

[IV.3. Времеви график за постигане на целите 27](#_Toc523820984)

[V. Определяне на възможните варианти за действие за постигане на целите 27](#_Toc523820985)

[V.1. Вариант 1: Без действие 27](#_Toc523820986)

[V.2. Вариант 2: Актуализация на съществуващата частична нормативна уредба 29](#_Toc523820987)

[V.3. Вариант 3: Приемане на Закон за маслодайната роза 30](#_Toc523820988)

[VI. Количествено и качествено измерение на всички значителни икономически и/или социални, и/или екологични въздействия най-малко за следващите три години, водещи до ползи, включително директни, за заинтересованите страни, за отделни икономически и социални сектори и/или групи предприятия – за една година, в левове и/или в други мерни единици, позволяващи съпоставяне за всеки от вариантите 33](#_Toc523820989)

[VI.1. Вариант 1: Без действие 33](#_Toc523820990)

[VI.2. Вариант 2: Актуализация на съществуващата нормативна уредба 33](#_Toc523820991)

[VI.3. Вариант 3: Приемане на Закон за маслодайната роза 33](#_Toc523820992)

[VII. Количествено и качествено измерение на всички значителни икономически и/или социални, и/или екологични въздействия най-малко за следващите три години, водещи до разходи, включително директни, за заинтересованите страни, за отделни икономически и социални сектори и/или групи предприятия – за една година, в левове и/или в други мерни единици, позволяващи съпоставяне за всеки от вариантите 35](#_Toc523820993)

[VII.1. Вариант 1: Без действие 35](#_Toc523820994)

[VII.2. Вариант 2: Актуализация на съществуващата нормативна уредба 36](#_Toc523820995)

[VII.3. Вариант 3: Приемане на Закон за маслодайната роза 36](#_Toc523820996)

[VIII. Промяна на административната тежест по отношение на заинтересованите страни за всеки от вариантите, включително в случаите на нови регулаторни режими и регистри 37](#_Toc523820997)

[VIII.1. Вариант 1: Без действие 38](#_Toc523820998)

[VIII.2. Вариант 2: Актуализация на съществуващата нормативна уредба 38](#_Toc523820999)

[VIII.3. Вариант 3: Приемане на Закон за маслодайната роза 38](#_Toc523821000)

[IX. Oписание на негативните (разходите) и положителните (ползите) въздействия за всяка от заинтересованите страни, за всеки от вариантите 39](#_Toc523821001)

[IX.1. Вариант 1: Без действие 39](#_Toc523821002)

[IX.2. Вариант 2: Актуализация на съществуващата нормативна уредба 41](#_Toc523821003)

[IX.3. Вариант 3: Приемане на Закон за маслодайната роза 43](#_Toc523821004)

[X. Сравнение на вариантите въз основа на посочените изчисления и данни 45](#_Toc523821005)

[XI. Обобщение на резултатите от проведените предварителни консултации уредба 46](#_Toc523821006)

[XI.1. Основни въпроси 49](#_Toc523821007)

[XI.1. Приети предложения и обосновка за неприетите становища и предложения на заинтересованите страни 49](#_Toc523821008)

[XII. Препоръчителен вариант и обосновка към него 51](#_Toc523821009)

[XIII. Варианти за потенциални въздействия върху МСП 51](#_Toc523821010)

[XIV. Препоръчителен срок за извършване на последващата оценка на въздействието 51](#_Toc523821011)

## Въведение

Българско розово масло е добре познато на международните пазари, където се изнася от 1820 г. до днес, не само за пазарите на страните от ЕС, но и за САЩ, Австралия, Япония, Средния Изток и др. Първият закон, с който се регулира розопроизводството в България е Закона за подпомагане на розопроизводството и Наредбата-закон за уреждане на производството и продажбата на розово масло, приети през 1937 г.

Предложението за приемане на приложения акт произтича от необходимостта, да се регулира сектора на розопроизводството и розопреработването в България след 1990 година до сега, където в розопроизводството и розопреработването настъпват значителни промени, следвайки основните принципи на трансформация на пазарната икономика.

## I. 1. Обща рамка

С приетите изменения на Закона за нормативните актове (обн. в ДВ бр. 34 от 2016 г., в сила от 04.11.2016 г.), се въведе задължение за съставителите на проекти на нормативни актове да извършват предварителна оценка на въздействието на нормативния акт. При изработване на нови закони и кодекси се изисква тази оценка да бъде цялостна.

Предварителната оценка на въздействието изследва съотношението между формулираните цели и очакваните резултати от реализацията на промените. Тя представлява процес на събиране на факти и данни по няколко основни групи въпроси, в това число – какво е естеството на проблема, който трябва да се разреши, какви цели трябва да се постигнат, какви са различните алтернативи за действие, кои са засегнатите страни, какви са ползите и разходите и по отношение на обществото като цяло и за всяка засегната страна.

Наредбата за обхвата и методологията за извършване на оценка на въздействието (приета с ПМС № 301 от 2016 г., обн. ДВ бр. 91 от 2016 г.) определя условията и реда за планиране и изготвяне на оценка на въздействието на проектите на нормативни актове на Министерски съвет.

В Устройствения правилник на Министерския съвет и неговата администрация е предвидено преди започване на междуведомствената съгласувателна процедура, уредена в правилника, вносителят на проекта на нормативен акт да съгласува с дирекция „Модернизация на администрацията“ цялостната предварителна оценка на въздействието на проекта. Настоящата цялостна предварителна оценка на въздействието е изготвена при изработването на проекта на нов закон, съгласно чл. 20, ал. 3 от Закона за нормативните актове и преди неговото внасяне за съгласуване с дирекция „Модернизация на администрацията“.

Извършената цялостна предварителна оценка на въздействието на проекта на Закон за маслодайната роза следва както горепосочената нормативна база, така и указанията в документите „Ръководство за изготвяне на оценка на въздействието на законодателството“ на Министерския съвет и „Насоки за по-добро регулиране“ на Европейската комисия и приложените методически указания и инструменти.

Настоящият доклад има за цел да обобщи резултатите и изводите от така извършената цялостна предварителна оценка на въздействието на проекта на Закон за маслодайната роза. Оценката е изготвена от екип на Министерство на земеделието, храните и горите (МЗХГ) в периода май-юли 2018 г. Тя е резултат от проучване и анализ при отчитане на наличната информация въпросниците за определяне структура на закон за маслодайната роза. По-конкретно, оценката се базира на използвани публично достъпни източници на информация, включително:

* Статистически данни от Национален статистически институт (НСИ);
* Данни предоставени от отдел „Агростатистика“ на МЗХГ;
* Данни от оперативни анализи на МЗХГ;
* Консултации с представители на МЗХГ и национално представените браншови организации в сектора на производството и преработката на маслодайна роза в страната.
* Други източници

Работата по оценката включва регулярни консултации с представители на МЗХГ, второстепенните разпоредители с бюджет към министъра на земеделието, храните и горите, национално представените браншови организации в сектора на производството и преработката на маслодайна роза в страната, представители на други ведомства и т.н както чрез работни срещи, така и чрез електронна кореспонденция. Първоначалните експертни срещи бяха основа за идентифициране на основните проблеми, дефиниране на целите на проектозакона, както и за насочваща информация при идентифициране на регулаторните промени, които предполагаемо биха имали по-значимо въздействие. Допълнително, в рамките на консултациите бяха идентифицирани и част от засегнатите страни, както и техните представители. Проведени бяха и консултации с различни организации и институции, представляващи засегнати страни. Екипът от МЗХГ проведе срещи и с различни представители на бизнеса. Беше направено и проучване на документи, свързани с извършен анализ на предходни етапи от подготовката на законопроекта.

Екипът по изготвяне на оценката на въздействието проучи и анализира следните документи и материали:

* Действащото законодателство в сектора на производството и преработването на маслодайна роза в България,
* Въпросник за определяне на необходимостта, целите и обхвата за изготвяне на проект на Закон за маслодайната роза;
* Научни статии и доклади в областта на производството и преработката на маслодайна роза в България;
* Други източници

Обществените отношения, попадащи в приложното поле на закона са обект на детайлно уреждане в общностното законодателство. От тематични области в обхвата на закона не съществуват норми и регулации на законодателството на ЕС. За целите на настоящата оценка не са разглеждани варианти, които предполагат неспазване на правото на ЕС. Настоящият доклад е изготвен от дирекция „Растениевъдство и биологично производство“ на МЗХГ.

## I.2. Проект на закон за маслодайната роза

До края на 1989 година всички производствени и преработвателни мощности са държавна собственост, износът на розово масло е държавен монопол, а преобладаващата част от земята с насаждения от маслодайна роза са кооперативна собственост. След извършената промяна на собствеността, както върху земята, така и върху преработващите предприятия, профилът на розопроизводителната промишленост се променя, като нараства търсенето в страната. Масовото създаване на насаждения от различни видове рози с различни стопански качества през последните години и свръхпроизводството на розов цвят, който не може да бъде обработен технологично в съществуващите обекти за преработка налагат настоящата законодателна инициатива.

В Република България съществуват вековни традиции в отглеждането на маслодайна роза и производството на различни видове продукти от цвят на маслодайна роза. Българското розово масло е добре познато на международните пазари, където се изнася от 1820 г. до днес, не само за пазарите на страните от ЕС, но и за САЩ, Австралия, Япония, Средния Изток и др.

В повечето случаи производството на розово масло и продукти от маслодайна роза са част от семеен бизнес, който се предава от поколение на поколение. Спецификата на работа, ограниченото търсене и предлагане на оригиналните крайни продукти, нарасналата конкуренция от страна на Афганистан, Турция, Иран и Китай като производители налагат намесата на държавата чрез създаването на правна рамка, която да гарантира произхода на произвежданите продукти от маслодайна роза различни от защитеното географско указание „Българско розово масло“(Bulgarsko rozovo maslo).

Към момента създаването на насажденията от маслодайна роза и различните етапи от производството на продукти, хранителни или козметични, в които се влагат съставки, получени от преработката на розов цвят не се контролират напълно.

Със Законът за маслодайната роза ще се регламентират обществените отношения, възникващи във връзка със създаване, отглеждане и идентификация на насаждения от маслодайна роза от вида Rosa damascena Mill., Rosa damascena Mill var. trigintipetala Dieсk и Rosa alba L., наричани в проекта на закон „маслодайна роза“, изкупуването на цвят и преработката от маслодайна роза, производството, етикетирането и контрола на продукта със защитено географско указание „Българско розово масло“ (Bulgarsko rozovo maslo) по реда на Закона за прилагане на общата организация на пазарите на земеделски продукти на Европейския съюз (ЗПООПЗПЕС), производството, опаковането, етикетирането и контрола на продуктите от маслодайна роза, различни от продукта със защитено географско указание „Българско розово масло“ (Bulgarsko rozovo maslo), регистрацията на обектите за производство на продукти от маслодайна роза и официалния контрол върху производството и преработката на маслодайната роза. Към настоящия момент липсва какъвто и да било контрол и регламентация в сектора на производството и преработката на маслодайната роза от 1999-та година. Поради отсъствието на контрол и регламентация в сектора не може да се проследят и контролират процесите на цялостното производство и преработка на маслодайната роза в страната. Предвид, че разпоредбите на Закона за здравеопазването и Закона за лекарствените продукти в хуманната медицина регулират частично обществени отношения, възникващи по повод един влагането на продуктите от маслодайна роза в козметични и/или лекарствени продукти, и в които като съществен пропуск се отчита частта за контрол на самото производство на розовото масло, абсолю розово и конкрет розов. В разпоредбите на ЗПООПЗПЕС, се регулира частично само производството на продукта със защитено географско указание „Българско розово масло“ (Bulgarsko rozovo maslo). В предвид факта, че в някои случаи между нормативните актове съществуват противоречия, се предвижда материята им да бъде синхронизирана и обединена, ведно с разпоредбите на правилниците за прилагането им, както и част от подзаконовите нормативни актове, в един общ законодателен акт, което ще доведе до значително по-ефективна регулация, контрол и „изсветляване“ на сектора на производството и преработката на маслодайната роза в България. Всички тези пропуски са предвидени и са отстранени в проекта на Закон за маслодайната роза, изготвен от работна група, определена със Заповед РД09-508 от 29.05.2018 г. на министъра на земеделието, храните и горите. При работата си работната група се е ръководела от постъпилите сигнали и жалби от земеделски стопани, които отглеждат маслодайна роза и от розопреработвателите, които изкупуват и преработват цвят от маслодайна роза, за липсата на контрол и гаранции при изкупуването на розов цвят, и нерешените от 1990 г. до сега проблеми в сектора, в Република България, изготвена на база изведените заключения от експертния анализ на същите, акцентирайки върху съществените проблеми, актуални към днешна дата, като предлага общ модел на правна рамка, която да регулира и организира нормативната база в тази област.

Устойчивото развитие на земеделието е от стратегическа важност за българската икономика, а в основата му са залегнали производството и преработката на земеделските продукти. Ето защо нормативната уредба при регулирането на производството маслодайна роза и получаването на първичните продукти от преработката й следва от една страна да е прецизна, а от друга да е отговаряща на социалната и икономическа обстановка в България.

**Съгласно Аграрния доклад за 2017 г.,** през 2016 г. площите, заети с основни медицински, ароматни и етерично-маслени култури (маслодайна роза, лавандула, маточина, кориандър, резене, бял трън (силибум) и др.) са в размер на 536 950 дка, което е с 1,7% под нивото от предходната година. Производството на цвят нараства от маслодайната роза с 5%, в сравнение с 2016 г. до 8 915 тона.

По оперативни данни от областните служби „Земеделие“, обработени от МЗХГ към дата 25.05.2018 г., сравнено със същия период на 2017 г., реколтираните площи с маслодайна роза в страната са 34 682 дка. Произведената продукция от розов цвят е 9 766 т, а средните добиви от маслодайна роза за периода са 282 кг/дка. Продукцията от маслодайна роза е над три пъти повече спрямо същия период на 2017 г., което се обяснява основно с по-ранния и едновременен цъфтеж през сезон 2018 г. Отчитаното към момента значително увеличение на средния добив розов цвят от декар е свързано до голяма степен със спецификата на прибиране на реколтата от маслодайна роза – няколкократно от едни и същи площи.

Изменението на годишната база изразена в проценти (%) за реколтираните площи (дка) е 19,1%, продукция (т) 214,5% и среден добив (кг/дка) 163,6%.

С новия законодателен акт се цели да се създаде систематизирана и непротиворечива уредба на производството и преработката на маслодайна роза, която да уреди правилата за отглеждане, изкупуването на розовия цвят и преработката на маслодайна роза, като обществените отношения, които законът ще регламентира, са следните:

1. Създаване на обща рамка, с която да се регламентират и контролират всички елементи на производствения процес на маслодайната роза и първичното производство на продукти получени от преработката на маслодайна роза. Със създаването на правната рамка при извършването на специфични съвместни дейности, одити, инспекции в производството и преработването на маслодайна роза, ще могат да се издават на индивидуални административни и наказателни актове.
2. Осигуряване на пълна прозрачност, проследимост и предвидимост на производството и преработката на маслодайна роза в страната, чрез създаването на национален публичен регистър на производители и преработватели на маслодайна роза, с което ще се „изсветли“ и регулира сектора в страната;
3. Въвеждане и подобряване на контрола върху производителите и преработвателите на маслодайна роза, чрез подобряване взаимодействието и координацията между контролните органи на национално и местно ниво.
4. Разграничаване на компетенциите и функциите на ведомствата, осъществяващи политиката и контрола при производство и преработката на маслодайна роза както и получаването на продукти от маслодайна роза различни от продукта със защитено географско указание „Българско розово масло“ (Bulgarsko rozovo maslo)
5. Оптимизиране производството, етикетирането и контрола на продукта със Защитено географско указание (ЗГУ) „Българско розово масло“, при спазване изискванията на спецификацията на продукта, чието наименование е вписано с Регламент за изпълнение (ЕС) № 1020/2014 на Комисията от 25 септември 2014 г. за вписване на наименование в регистъра на защитените наименования за произход и защитените географски указания [Българско розово масло (Bulgarsko rozovo maslo)(ЗГУ)] (ОВ, L 283 от 2014г.) и Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (ОВ, L 343/1 от 2012 г.) и по реда на ЗПООПЗПЕС;
6. Гарантиране и предоставяне на свободен достъп на производителите и преработвателите на маслодайна роза до съвременно научно обслужване и иновации в сектора;
7. Осигуряване качеството на продуктите получени от преработката на маслодайна роза, чрез използване единствено и само на сертифициран посадъчен материал при създаването на новите насаждения с маслодайна роза;
8. Предлагане на висококачествени продукти от маслодайна роза с доказан произход и качество от България на международните пазари;
9. Създаване на устойчивост на производството на маслодайната роза чрез създаване на условия изкупуване и преработка на произведеният розов цвят и стабилизиране на сектора преработка на маслодайна роза, като се въвежда изискване за сключване на договори за изкупуване на цвят от маслодайна роза между производители и преработватели на маслодайна роза, с което се подобрява пазарната среда и гарантира проследимостта на произведената суровина и получените продукти от маслодайна роза;
10. Определяне на подходящи и възпиращи по размер санкции за лицата, извършващи нарушения, свързани с отделните елементи на производствения и преработвателния процес на маслодайна роза;
11. Намаляването на процедурни нарушения в случай на възникване на бъдещи изменения или адаптации на националното или европейско законодателство поради достиженията на правото на ЕС;
12. Осигуряване и обезпеченост на производствените мощности на индустрията със суровина от маслодайна роза и разширяване на пазарната ниша за българските чрез предлагане на богата и разнообразна гама на продукти от маслодайна роза.

## I.3. Методологична рамка на цялостна предварителна оценка на въздействието

Компонентите на изготвената оценка включват:

***1. Дефиниране на проблемите***

В тази част от изготвяне на оценката са определени естеството на проблема, мащабът му и основните причини за неговото възникване.

Определени са и заинтересованите страни, които са засегнати от така установените проблеми.

***2. Установяване на целите, които да бъдат постигнати***

Въз основа на така идентифицираните проблеми са определени основната и специфичните цели на законопроекта. Целите са обвързани с решаване на описаните проблеми. За постигане на съответните цели в процеса на разработване на законопроекта ще бъдат идентифицирани конкретни решения и мерки, съгласувани с представители на заинтересованите страни. Ще бъдат взети предвид и постъпилите становища в периода на предварителните консултации със заинтересованите страни.

***3. Формулиране на основни варианти на действие, водещи до решаване на проблемите***

Ще бъдат формулирани три основни варианта на действие, а именно – вариант „Без действие“, вариант на промяна на съществуващата нормативна уредба при запазване на сегашния статут и вариант за приемане на проект на Закон за маслодайната роза.

***4. Анализ на въздействията на вариантите***

Тази част от анализа включва: идентифициране на очакваните икономически, социални и екологични въздействия и разглеждане на ползите и разходите, които те могат да предизвикат, както в количествен, така и в качествен план.

***5. Наблюдение и оценяване***

Предложен е график за постигане на целите на проекта на Закон за маслодайната роза и са посочени насоки за извършване на последващата оценка на въздействието на закона съгласно чл. 22 от Закона за нормативните актове и глава трета от Наредбата за обхвата и методологията за извършване на оценка на въздействието.

## I.4. Етапи и източници на информация

Настоящата цялостна предварителна оценка на въздействието е изготвена в периода май-август 2018 година. Тя е резултат от проучване и анализ на наличната информация, предоставена от структурите на министерството, и от браншовите организации събрана допълнително в хода на извършване на дейността информация. По-конкретно, процесът по извършване на оценката премина през следните етапи:

***1. Планиране на дейностите***

На този етап бяха проведени първоначални работни срещи и консултации с представители на различни структурни звена на МЗХГ и браншовите организации на розопроизводители и розопреработватели в страната. Бяха определени конкретните задачи, които е необходимо да бъдат изпълнени и техните срокове. При първоначалните срещи бяха определени основните проблеми и цели на проектозакона, беше събрана и предоставена необходимата информация за идентифициране на регулаторните промени, които предполагаемо биха имали по-значимо въздействие върху секторите.

***2. Определяне на заинтересованите страни и провеждане на консултации***

Допълнително, в рамките на консултациите бяха идентифицирани и субектите, върху които проектозаконът ще окаже своето въздействие, както и техните представители. Беше направен т. н. „МСП тест“, за да бъде анализирано и оценено въздействието на проекта върху малките, средните и микро предприятия и земеделските стопани. Получените данни позволиха да се систематизират становищата на производители и да се получи конкретна информация, свързана с очаквани въздействия на закона.

***3. Събиране и анализ на относимите данни***

Екипът по изготвяне на оценката на въздействието анализира следните нормативни актове:

Закона за прилагане на общата организация на пазарите на земеделски продукти на европейския съюз;

Закона за защита от вредното въздействие на химичните вещества и смеси;

Закона за посевния и посадъчния материал;

Закона за задълженията и договорите;

Закона за устройство на територията;

Закона за Българската агенция по безопасност на храните;

Закона за защита на растенията;

Закона за Центъра за оценка на риска по хранителната верига;

Наредба № 3 от 29 януари 1999 г. за създаване и поддържане на регистър на земеделските стопани

Кодекс на труда

***4. Извършване на оценката, изготвяне на доклад и резюме на доклада***

При разработването на анализа бяха използвани Национална стратегия за устойчиво развитие на земеделието в България в периода 2014 – 2020 г.както и публично достъпни източници на информация, включително статистически данни, поддържани и съхранявани в системата на МЗХГ.

Екипът проучи детайлно всички предоставени документи, свързани с извършени анализи и оценки на предходни етапи от подготовката на законопроекта, както и допълнително събраните данни на предходни етапи, в т.ч. и информацията от проведените предварителни неформални консултации. Бяха обобщени възможните варианти за действие, дефинирани в процеса на работата по изготвяне на проекта.

На база на събраните данни, информация и оценки, бе разработен анализът на въздействията, които има вероятност да се проявят като последици от прилагането на избраното решение. В тази част са определени заинтересованите страни и промените в процедурите, които се очаква да имат по-значително въздействие върху тях и особено върху малките и средните предприятия. За тях е изготвен и „МСП тест“. Детайлно са разгледани конкретните засегнати страни, като в рамките на наличната информация са прогнозирани и разходи върху отделни групи от тях.

## II. Определяне на проблемите

## II.1. Основен проблем

Към момента създаването на насажденията от маслодайна роза и различните етапи от производството на продукти, хранителни или козметични, в които се влагат съставки, получени от преработката на розов цвят не се контролират напълно. На практика не са уредени координацията и взаимодействието между компетентните и контролни органи на национално и регионално ниво.

Частично регламентирано в ЗПООПЗПЕС и Регламент за изпълнение (ЕС) № 1020/2014 на Комисията от 25 септември 2014 г. за вписване на наименование в регистъра на защитените наименования за произход и защитените географски указания [Българско розово масло (Bulgarsko rozovo maslo)(ЗГУ)] (ОВ, L 283 от 2014г.) е само производството на продукта със защитено географско указание „БЪЛГАРСКО РОЗОВО МАСЛО“ (BULGARSKO ROZOVO MASLO). Извън обхвата на ЗПООПЗПЕС и на Регламент за изпълнение (ЕС) № 1020/2014, са продуктите от маслодайна роза, които се получават и добиват извън географският обхват[[1]](#footnote-1) на Регламент за изпълнение (ЕС) № 1020/2014. Тези продукти от маслодайна роза, които се произведени от извън посоченият географски обхват не се регулират по никакъв начин и не подлежат на контрол от страна на официалните органи за контрол, с които да се гарантира тяхната безопасност по отношение на влагането им в храни, козметични или лекарствени продукти, да се идентифицира техният произход и да се направи необходимото проследяване от производството до получаването на краен продукт.

Основният проблем към настоящият момент, е че не съществува европейска и национална правна рамка. Действащата правна уредба е силно фрагментарна, непълна и съдържаща вътрешни противоречия, като е регламентирано само производството на посадъчния материал и производството на козметичните и/или лекарствени продукти, които се регулират от няколко нормативни акта в различни периоди от време и с различен подход.

С липсата функционираща европейска и/или национална правна рамка, не може да се:

1. Оптимизира производството, етикетирането и контрола на продукта със защитено географско указание „Българско розово масло“(Bulgarsko rozovo maslo) по реда на ЗПООПЕС;
2. Регламентира и да са оптимизира контрола по цялата дейност на производство, опаковане, етикетиране и контрол на продуктите от маслодайна роза различни от производство, етикетиране и контрол на продукта със защитено географско указание „Българско розово масло“(Bulgarsko rozovo maslo) по реда на ЗПООПЗПЕС;
3. Разграничат и определят компетенциите и функциите на отделните ведомства осъществяващи политиката и контрола, и да се засили взаимодействието и координацията на местната и централната власт.
4. Определят санкции за лицата извършващи нарушения свързани с отделните елементи от производствената и преработвателната верига на маслодайната роза в страната.
5. Да се извърши регистрация и контрол на обектите за преработка на цвят от маслодайна роза, за да се гарантира безопасността на получените продукти от маслодайна роза в случаите на влагането им в храни, козметични и/или лекарствени продукти, като се идентифицира техният произход и се извърши необходимото проследяване от производството до получаването на крайният продукт.

Чрез създаването на правна рамка за производството и преработката на маслодайна роза в България, ще се постигане пълна проследимост и прозрачност по цялата верига на производство и преработка на маслодайна роза в страната, като с това ще може да се докаже произхода и качеството на продуктите от маслодайната роза емблематични за България: розово масло, абсолю розово и конкрет розов.

## I.2. Специфични проблеми

Съществуващите проблеми в розопроизводството и розопреработването в България, които се открояват на фона на действащата обстановка и липсата на правна рамка в европейското и националното законодателство са свързани с липсата на регламентиране и контрол по цялата дейност на производство, опаковане, етикетиране и контрол на продуктите от маслодайна роза различни от производство, етикетиране и контрол на продукта със защитено географско указание „Българско розово масло“(Bulgarsko rozovo maslo) по реда на Закона за прилагане на общата организация на пазарите на земеделски продукти на Европейския съюз (ЗПООПЗПЕС). Необходимо е ясно да се разграничат и определят компетенциите и функциите на ведомствата осъществяващи политиката и контрола, както се засили взаимодействието и координацията на местната и централната власт, с цел облекчаване на административната тежест на заинтересованите лица в сектора. Наложително е да се създадат законосъобразни условия за определянето на санкции за лицата извършващи нарушения свързани с отделните елементи от производствената и преработвателната верига на маслодайната роза в страната. В действащата ситуация в страната в сектора на розопроизводството и розопреработването липсва пълна проследимост и прозрачност на производство и преработка на маслодайна роза в страната, като с това се компрометира и не може да се докаже произхода и качеството на продуктите от маслодайната роза, които са във „визитната картичка на България“. Като съществени проблеми се открояват още и:

1. Липсата на Контрол по отношение на „сортовата чистота“ на отглежданите видове маслодайна роза в страната;
2. Съществуването на неустойчивост и нестабилност в производството на розово масло и продукти от маслодайна роза при запазване на лидерските позиции на качество на Българското розово масло на международните пазари.
3. Предлагане на продукти от маслодайна роза на международните пазари с недоказан българския произход и качество и прилагане на нелоялни практики свързани с предлагане на имитиращи българския произход продукти от маслодайна роза;
4. Невъзможност и неспособност за задоволяване на производствените мощности на индустрията със суровина от маслодайна роза, както и разширяване на пазарната ниша за българските продукти от маслодайна роза, които са известни със своето ненадминато качество в световен мащаб.
5. Липсата на правна регулация в розопроизводството и розопреработването, която да е основен фактор за изграждането на единен и уеднаквен контрол в сектора, и за преустановяване заобикалянето на съществуващите частичните разпоредби както от страна розопроизводители по отношение на създаването на насажденията от маслодайна роза с качествен посадъчния материал, така и от розопреработвателите, които прилагат различни производствени практики и изисквания в зависимост от вида на произвежданите от тях продукти.
6. Липсва пълно и недостатъчно прозрачно проследяване на отделите елементи от производството до получаването на крайните продукти от преработката на маслодайната роза.
7. Липсва регламентиране на взаимоотношенията и координацията между розопроизводители и преработватели на цвят от маслодайна роза.
8. Не съществува определен ред за ангажиране на местната власт за разкриване на пунктове за изкупуване на цвят от маслодайна роза по отношение облекчаване на административната и селскостопанската работа за розопроизводителите при набирането на розоберачи и изкупуването на цвят от маслодайна роза. Важно е да се отбележи, че поради кратката нетрайност на набраният розов цвят, е необходимо неговото преработване да се осъществи в рамките на 10 — 15 часа след брането с оглед запазване на свежестта и качеството на суровината

## III. Заинтересовани страни

Във връзка с бъдещото прилагане на Закона за маслодайна роза са идентифицирани групите на заинтересованите страни. Правилата за извършването на контрол на производството и преработката на маслодайната роза са насочени главно към националните контролни органи и оказват влияние върху техните дейности. Този закон ще има пряко въздействие върху стопанските субекти от първичното производство и преработка на маслодайна роза, и косвено въздействие върху търговците на продукти от маслодайна роза.

**III.1. Публични институции – централни и териториални**

Министерство на земеделието, храните и горите (МЗХГ);

Изпълнителна агенция по сортоизпитване, апробация и семеконтрол (ИАСАС);

Българска агенция по безопасност на храните (БАБХ);

Център за оценка на риска по хранителната верига (ЦОРХВ);

Областни дирекции по безопасност на храните (ОДБХ);

Областни дирекции „Земеделие“ (ОДЗ);

Общински служби по земеделие (ОСЗ);

Институт по розата и етерично маслените култури в гр. Казанлък (ИРЕМК);

Регионалните здравни инспекции (РЗИ);

Министерство на икономиката (МИ);

Областни управители и областни администрации;

Кметове и общински администрации;

Изпълнителната Агенция за насърчаване на малките и средните предприятия (ИАНМСП);

Министерство на труда и социалната политика (МТСП);

Изпълнителна агенция „Главна инспекция по труда“.

**Изпълнителната Агенция за насърчаване на малките и средните предприятия** –ще има косвено отражение при изпълнението на разпоредбите на Закона за розата, като основен акцент е да съдейства за повишаване на конкурентоспособността на българските предприятия за производство на продукти от маслодайна роза и за насърчаване на тяхното развитие, стимулиране на предприемаческия дух и подкрепа на технологични и иновативни производства, развитие на публично-частното партньорство при производството на продукти от маслодайна роза.

Директно отношение съгласно разпоредбите в проекта на Закона за маслодайната роза по специално ще имат:

**Министерство на земеделието, храните и горите** (МЗХГ) – като компетентен орган, отговарящ за политиката в земеделието.

**Изпълнителна агенция по сортоизпитване, апробация и семеконтрол (ИАСАС)** – съгласно действащите разпоредби на Закона за посевния и посадъчния материал осъществява контрол при производството, заготовката, разпространяването, търговията и съхраняването на посадъчният материал от маслодайна роза, оценяване качествата на посадъчния материал от маслодайна роза и картотекиране на площите по видове маслодайна роза.

**Българска агенция по безопасност на храните (БАБХ)** – осъществява официален контрол по отношение на изискванията към фитосанитарната дейност, използването на продуктите за растителна защита и торовете при създаването и отглеждането на насажденията от маслодайна роза.

**Областни дирекции по „Земеделие“ (ОДЗ)** – осъществяват извършването на регистрация в Системата за идентификация на земеделските парцели (СИЗП) на земеделски стопани и ползваните от тях земеделски площи за кандидатстване по схеми и мерки, свързани с плащане на площ, както и по други схеми и мерки по ОСП на ЕС, като предават тези данни в електронен вид в Министерството на земеделието, храните и горите за обобщаване и подаване в Държавен фонд "Земеделие" - Разплащателна агенция. В тяхната дейност са включени още и организирането и поддържането на данните в СИЗП в актуално състояние, включително чрез проверки и измерване на място, оказват съдействие на лицата, кандидатстващи по схемите и мерките за подпомагане в предвидените от закона случаи, подпомагат извършването на проверки на място, свързани с контрола по схемите и мерките за подпомагане и други дейности. Във връзка с изпълнението на действащите контролни функции на ОДЗ, в проекта на Закон за маслодайната роза е предвидено разширяване обхвата на контролната дейност на ОДЗ, като за целта на тях ще бъдат възложени функции за извършването на регистрацията на обектите за преработка на цвят от маслодайна роза (дестилерии/розоварни) и последващият контрол върху тях.

**Институт по розата и етерично маслените култури в гр. Казанлък** – основен център за научно-изследователска, приложна, обслужваща и спомагателна дейност в областта на етеричномаслените и лечебни култури в България. Значителна част от дейността на Института е в направлението Технология на преработката на етеричномаслени и лечебни растения.  Селекционната работа с маслодайната роза датира от 1950 г., като широко е разгърната след 60-те години в ИРЕМК. В резултат на тази селекция са сортовете Свежен /автор проф.Стайков/ и Искра /автор ст.н.с. Н.Астаджов/. Сорт Искра е райониран за страната и се използва за стандарт в системата на ИАСАС. През последните години са признати високодобивните, студоустойчиви сортове Елейна и Янина /автор ст.н.с. д-р Райчо Цветков/, създадени по метода на радиационния и химически мутагенез. Днес в Института се работи по селекционна програма за създаване на сорт от бяла маслодайна роза, с високо съдържание и балансиран състав на етеричното масло, близко до това на Казанлъшката маслодайна роза. В процес на изпитване са нови видове маслодайни рози, интродуцирани от Англия, част от тях ремонтантни, като едновременно с това същите са включени в селекционни задачи. За пръв път при маслодайната роза се въвежда методът инцухт за получаване на хомозиготни форми, стъпало към определяне генетичната идентичност на нашата роза – един въпрос, който все още не е ясен за науката.

**Регионалните здравни инспекции** **(РЗИ)** тяхната дейност е насочена към организиране и ефективно осъществяване на държавната здравна политика на територията на съответната област, засилване и повишаване ефективността на държавния здравен контрол, контрол по спазване и изпълнение на установените с нормативен акт здравни изисквания за обектите с обществено предназначение по § 1, т. 9 и т. 10 от допълнителната разпоредба на Закона за здравеопазването и др. Съгласно разпоредбите предвидени в проекта на закон за маслодайната роза РЗИ, ще осъществяват на територията на съответната област дейности по държавен здравен контрол, проверки по сигнали на граждани, свързани с производството на козметични и/или лекарствени продукти в които са използвани продукти от маслодайна роза.

**Министерство на икономиката** - компетентен орган, отговарящ за икономическото развитие на страната са устойчиво производство, повишена производителност и конкурентоспособност, основана на нови технологии, иновации и модерни индустриални политики. Ефективното външноикономическо сътрудничество което е съществена част от политиките на министерството в подкрепа на стабилния икономически растеж на страната, се отразява и при търговията на продуктите от маслодайна роза. Насърчаването на инвестиционната активност в сектора на розопроизводството и получаването на продукти от маслодайна роза със създадена висока добавена стойност ще повишават конкурентоспособността в сектора и икономиката. Повишаване на конкурентоспособността на българските фирми чрез прилагане на ефективна регулаторна рамка за сектора на етерично маслените култури, и стимулиране на износа.

**III.2. земеделски стопани**

Регистрирани земеделски стопани по чл. 7 от Закона за подпомагане на земеделските производители - физически и юридически лица са 1159 броя стопанства с насаждения от маслодайна роза.

**III.3. Други**

1. Сдружение "Асоциация на розопроизводителите в България";
2. Националния съюз на производителите на етерично-маслени култури в България;
3. Сдружение „Обединение – Средногорие на розопроизводителите в България“;
4. Национален клонов съюз на производителите на етеричномаслени, маслодайни и енергийни култури;
5. Българска асоциация биопродукти;
6. Българска национална асоциация етерични масла, парфюмерия и козметика (БНАЕМПК);
7. Българска национална асоциация етерични масла;
8. Розоберачи – не може да се посочи точният брой, поради фактът, че броят на розоберачите варира в зависимост от тяхната наличност, климатичните условия и фенологичното развитие и периода на настъпване на цъфтеж на насажденията с маслодайна роза;
9. Лаборатории за извършване на качествен анализ на продуктите от маслодайна роза;
10. Дестилерии за преработка на маслодайна роза – 39 броя.

Към изброените засегнати страни не се отнася групата на „краен потребител“ от хранителната верига, тъй като продуктите от маслодайна роза не са предназначени за директна консумация от хората или животните. Указания за директно приложение върху кожата или пиенето на етерични масла се счита за нарушение съгласно Закона за фармацевтичните работи и Закона за хигиената на храните и подлежи на санкции.

В разпоредбите на проекта на закон дейността на изкупвачите посредници е забранена, поради факта, че съхранение на набраният цвят от маслодайна роза е невъзможно, като същият трябва да бъде обработен в рамките до 10 часа след откъсването цветовете от растенията. Допускането на дейност на т.н. „изкупвачи или посредници на розов цвят“, които не са регистрирани розопроизводители се компрометира получаването на качествени продукти от маслодайна роза и предоставяне на материал за преработка на дестилерийте.

## IV. Цели на законопроекта

С проектозакона се цели да осигури устойчивост на производството на цвят от маслодайна роза, с което да се осигури достатъчно суровина за преработвателната индустрия и получаването на качествени продукти от маслодайна роза, с което да се запазят лидерските позиции на България на международните пазари.

## IV. 1. Обща цел

Общата цел на закона е да осигури правна регулация в производството и преработването на маслодайната роза, в страната чрез прилагането на единен и уеднаквен контрол, който да се провежда по унифицирани критерии и изисквания. С прилагането на единна правна рамка се цели да се регулира цялата дейност по веригата на производството и преработка маслодайна роза, с което няма да се допусне заобикаляне на съществуващите частичните разпоредби както от страна производители на посадъчен материал и цвят от маслодайна роза, така и от преработвателите, които прилагат различни производствени и преработвателни практики в зависимост от вида на произвежданите от тях продукти от маслодайна роза. В резултата на въвеждането на регулация и контрол в сектора се цели и „изсветляване“ на производството и преработката на маслодайна роза, тъй като от 1990 година до сега в розопроизводството и розопреработването настъпват значителни промени, следвайки основните принципи на трансформация на пазарната икономика. Към момента създаването на насажденията от маслодайна роза, различните етапи от производството на продукти от маслодайна роза както самостоятелен вид, така и в някои случаи за използване в хранителни или козметични продукти, не се контролират изцяло. На практика не са уредени координацията и взаимодействието между компетентните и контролни органи на национално и регионално ниво. Съществува частично регламентиране в Закона за посевния и посадъчния материал производство на посадъчен материал от маслодайна роза и производството на продукта със защитено географско указание „БЪЛГАРСКО РОЗОВО МАСЛО“ (BULGARSKO ROZOVO MASLO) съгласно ЗПООПЗПЕС и Регламент за изпълнение (ЕС) № 1020/2014 на Комисията от 25 септември 2014 г. Към настоящия момент не съществува европейска и национална правна рамка, която да обхваща контрола и регулирането от производството на посадъчният материал от маслодайна роза до получаването на продуктите от маслодайна роза – розово масло, абсолю розово и конкрет розов. В националното законодателство днес съществува регулация и контрол, на етап когато вече произведените продукти от маслодайна роза (розово масло, абсолю розово и конкрет розов) се използват в козметичната, парфюмерийната и/или лекарствената индустрия. Секторът на етеричномаслените култури в страната и по специално производството на продукти от маслодайна роза - розово масло, абсолю розово и конкрет розов е изключително експортно ориентиран още от началото на 19 век, когато е реализиран и първият износ. Експортните дестинации са разнообразни и макар пазарът в световен мащаб да е по – специфичен и относително ограничен, до 2025 г. се очаква световната търговия с ароматични продукти, получени от етерично-маслени растения, да надхвърли 9 милиарда долара. Тези пазарни предизвикателства поставят на челно място качеството на получаваното етерично масло, неговата себестойност и цена. Може да се очаква, че пазарната ситуация ще се комплицира с увеличаване на конкуренцията, което означава, че българският производител ще трябва да има ясна маркетингова цел и правилно планиране на производството. Късият период на прибиране на суровината, липсата на достатъчно добре обучена работна ръка, невъзможността за напояване и донякъде липсата на производствен капацитет за преработка са сериозни предизвикателства, на които трябва да се отдели подобаващо внимание. Въпреки споменатото, климатичните условия в страната, традициите на отглеждане на етеричномаслени култури определят сектора като сравнително конкурентноспособен в българското земеделие като цяло. Търсенето на нови и дори запазването на съществуващите в момента пазари ще съпътства развитието на сектора в краткосрочен план.

Общата тенденция при почти всички отглеждани ароматни и етерични култури в страната през последните пет години е увеличението на реколтираните площи. За пет години от 3 290 ха площите с маслодайна роза нарастват до 4 189 ха. Наблюдава се сравнително висока концентрация на отглежданата култура - съответно в областите Пловдив и Стара Загора, където са разположени 90% от площите с маслодайна роза. През 2015 година са произведени 1 468 кг розово масло. Дестилацията протича в 52 дестилерии на територията на 8 административни области. Биологични суровини преработват 14 от анкетираните предприятия и през 2015 година те са произвели 283 кг розово масло. През 2017 г. производството на розово масло достигна рекордни нива, а като неблагоприятен фактор се очерта фактът, че някои от търговците не успяха да реализират определени количества. Сравнително късият срок на цъфтеж при розата и липсата на квалифицирана и изобщо липсата на достатъчно работна ръка доведе до невъзможност цялата продукция, произведена на полето, да бъде изкупена. Тези количества, на фона на сравнително ограничения и специфичен пазар, се очаква да повлияят на изкупуването на розов цвят през 2018 г., както на цената, така и на изкупените количества. Що касае производството на суровина през 2017 година са произведени рекордни количества 12 756 тона цвят от роза[[2]](#footnote-2).

**Фиг. 1: Производство на маслодайна роза, тона 2013-2017 г.**

*Източник: МЗХГ, отдел Агростатистика*

Един от основните фактори за значителния ръст на производството на етеричномаслените култури в България и в частност при розата е ръстът на експортната FOB цена от страната от 3 000 долара за 1 кг розово масло през 2010/2011 до 10 000 долара и дори повече през 2016/2017г. Това доведе до силно положително въздействие върху производството в страната в посока на увеличение, както на площите, така и на дестилерии и производство. Към момента на изготвяне на анализа експортната цена на розово масло е в рамките на около 9 000 – 9 300 долара за тон при FOB котировка. Трябва да се има предвид, че тази цена е напълно възможно да не остане на тези нива, поради растящия конкурентен натиск от увеличаващите се количества, произведени в Турция. Изкупната цена на розовия цвят варира и се различава през годините, като зависи в много голяма степен от редица фактори – произведени количества, международна цена, наличие на работна ръка, качество на продукцията и др.

Според експертна оценка, от общото количество произведено розово масло в България, само 0.1% остава в страната, а останалата част се изнася. Традиционните купувачи включват водещи европейски компании от Германия, Швейцария и Франция. България изнася качествен продукт, използван от фирми като Coco Chanel, Nina Ricci и Christian Dior. Около 75 % от изнесените количества за козметичната индустрия отиват в пет европейски страни. Търсенето на крайни розови продукти от България е най-силно в Германия, Сърбия, Великобритания, Гърция и Испания, съобщават асоциациите. Износът за Русия представлява 3,5% от изнесената стойност.

Ароматът на розовото масло е много ценен от потребителите в Далечния изток и арабските страни, други дългогодишни купувачи на продукта. Интересът към българското розово масло в САЩ и Австралия нараства, превръщайки ги в най-новите обещаващи експортни дестинации.

## IV.2. Специфични цели

Специфичните цели на закона, целят постигането на устойчивост, стабилност и прозрачност от производството посадъчният материал, произведеният цвят от маслодайна роза и неговата преработка в продукти от маслодайна роза. Към настоящият момент напълно липсва регулация и контрол в производството на цвят от маслодайна роза и неговата преработка в регистрирани обекти за преработка на маслодайна роза – т.н. розоварни. С постигането на устойчивост, стабилност и възможност за проследяване на произведените продукти от маслодайна роза (розово масло, абсолю розово и конкрет розов) се предвижда страната ни да запази лидерските си позиции на международните пазари, на които се търгуват българските продукти от маслодайна роза. Устойчивостта в производството на цвят от маслодайна роза е основен фактор за осигуряването на преработвателната индустрията с производствените мощности и суровина от маслодайна роза. Пълното проследяване на всеки един от елементите на производството и получаването на крайните продукти от преработката на маслодайната роза, е гаранция за получаването на висококачествени продукти от розово масло, абсолю розово и конкрет розов. Гарантирането на висококачествени продукти от маслодайна роза, обаче е тясно свързано с достъпа и прилагането съвременно и модерно научно обслужване чрез специализирана институция като Института по розата и етерично маслените култури в гр. Казанлък.

Реализирането на специфичните цели в закона за маслодайната роза е свързано с поставянето и реализирането на поредица оперативни цели като:

1. Предоставяне на възможност за регламентиране взаимоотношенията между производители и преработватели на маслодайна роза, чрез сключването на договори за изкупуване на цвят от маслодайна роза директно в обекта за преработка или в пункт на преработвателя като се елиминира изцяло дейността на изкупвачите и прекупвачите на розов цвят. Причината за елиминирането на дейността на изкупвачите и прекупвачите е поради нетрайността на набраният розов цвят, който трябва да се преработи в рамките от 10 до 15 часа, за да се гарантира качеството на Българското розово масло.
2. Въвеждане на определен и стриктен ред за разкриване на пунктове на преработвателите на маслодайна роза чрез сътрудничеството и отговорностите на местната власт.
3. Определяне на компетенциите и функциите на осъществяващи политиката компетентни органи и осъществяващите контрола контролните органи от първичното производство цвят от маслодайна роза до получаването на крайните продукти от маслодайна роза;
4. Взаимодействие и координацията между отделните контролни органи на национално ниво и местно ниво;
5. Ясно определени пропорционални и възпиращи и разубеждаващи санкции за лицата, извършващи нарушения свързани с отделните елементи от производствената и преработвателната верига на маслодайната роза.
6. Облекчаване на административната тежест към бизнеса чрез създаването на единна, общо приложима правна рамка и поддържане на национален публичен регистър на производители и преработватели на маслодайна роза.

Очаква се оперативните цели да бъдат постигнати в средносрочен и дългосрочен план с влизането в сила на закона като в средносрочен план се предвиждат:

* сравнителни изпитвания на кандидат-сортове и перспективни линии на ИРЕМК от: /а/ самоопрашена *R. damascena* /2/ хибриди на *R. damascena*
* сравнителни изпитвания на известни градински Западно-европейски Дамаск рози с потенциал за отглеждане като маслодайни;
* ползване на ензимни добавки при дестилацията на розово масло

и в дългосрочен план е планирано:

* целенасочена селекция (с молек. маркери) за устойчивост на болести, ниски температури и толерантност към климатични промени при R. damascena
* целенасочена селекция за високи добиви на розово масло
* целенасочена селекция за специфичен метаболитен състав на цветовете и розовото масло
* целенасочена селекция за продължителен цъфтеж на маслодайната роза в България.

Предвидени са санкции които да бъдат ефективни, съответни на нарушението, възпиращи и разубеждаващи. В Закона за маслодайната роза се въвеждат санкции с общ характер с оглед осигуряването на качествена суровина от маслодайна роза, което е условие за гарантиране качеството на продуктите от маслодайна роза произведени в България. По време на заседанията на работната група при обсъждане на предложенията за административно наказателните разпоредби в проектозакона за маслодайната роза са взети предвид няколко основни елемента по същество, а именно:

* да е от значение степента на нарушението;
* да са определени в пропорционален размер, така че да бъдат реално приложими и събираеми;
* да се запази и техния възпиращ и възпитателен ефект.

Проектът определя общите положения, свързани с компетентни органи в производството и преработката на маслодайна роза, техните функции, както координация и взаимодействие между тях. Това предопределя закона като хоризонтален, налагащ въвеждане на санкции от общ характер.

## IV.3. Времеви график за постигане на целите

Предвижда се новият Закон за маслодайната роза да влезе в сила от 1 януари 2019 г., когато започва новата календарна година. Очаква се пълно осъществяване на специфичните цели на закона да бъде постигнато най-рано след 3 стопански години, когато ще се произведе и ще има достатъчно произведен сертифициран посадъчен материал от маслодайна роза.

## V. Определяне на възможните варианти за действие за постигане на целите

При извършване на настоящата оценка на въздействието бяха идентифицирани три основни възможни варианта на действие по отношение на заложените цели:

1. Без действие и поддържане на настоящата ситуация в сектора

2. Актуализация на съществуващата частична нормативна уредба

3. Приемане на проект на Закон за маслодайната роза

## V.1. Вариант 1: Без действие

Неприемането на закона за маслодайната роза, ще доведе до продължаване на действащата ситуация в сектора, като ще липсва правна рамка за унифициран, единен и цялостен контрол на производството, изкупуването и преработката на цвят от маслодайна роза и получените продукти. Всяко физическо или юридическо лице ще може да произвежда продукти от маслодайна роза по различни правила, технологично производство и прилагане на индивидуално нерегламентирано етикетиране, с което няма да има възможност за проследяване на получените продукти от маслодайна роза, те ще бъдат с недоказан произход и качество. Няма да има правно основание за координацията и взаимодействието между компетентните органи на национално ниво и отделните контролни органи в страната. Няма да има правно основание за налагане на санкции на лицата извършващи нарушения свързани с отделните елементи от производствената верига. Няма да има ясно посочени правила за извършването на контрол на насажденията с маслодайна роза, преработката и получаването на продукти от маслодайна роза. Няма да се извършва никакъв контрол на качеството на продуктите от маслодайна роза и регулиране на производството на продукти от маслодайна роза. Поради липсата на правно основание, ще бъде възпрепятствана идентификацията на продуктите получени при преработката на цвят от маслодайна роза със суровини произведени в България. Няма да има правно основание за предлагане на високо качество на произвежданите продукти от маслодайна роза различни от защитеното географско указание „Българско розово масло“ (Bulgarsko rozovo maslo). Няма да има правно основание за извършване на контрол върху проследимостта и прозрачността на производството на продукти от маслодайна роза. Конкурентоспособността на българското розово масло може да бъде компрометирана от липсата на единни и ясно дефинирани контролни процедури. Няма да има правно основание за контрол върху изкупуването и преработката на цвят от маслодайна роза и контрол върху получените продукти от маслодайна роза. Няма да има правно основание на условията за създаване и отглеждане на насаждения от маслодайна роза и производство на сертифициран посадъчен материал от маслодайна роза. Няма да има правно основание за правила на производство, етикетиране и контрол на продуктите получени от преработката на цвят от маслодайна роза. Няма да има правно основание за ясно разграничаване на производството, етикетирането и контрола на продукта със защитено географско указание (ЗГУ)„Българско розово масло“(Bulgarsko rozovo maslo) от продуктите от маслодайна роза различни от ЗГУ. Няма да има правно основание за извършването на регистрацията и контрол на обектите за преработване на маслодайна роза. Ще продължат да съществуват предпоставки за заобикаляне на разпоредбите, които затрудняват официалния контрол при проследяването на всички елементите от производствения процес. Запазва се състоянието, при което липсват законови разпоредби регламентиращи производството и преработването на маслодайна роза в България. Липсата на единни насоки за това как да се осъществява административно сътрудничество и да се постигне високо равнище на прозрачност ще доведе до непоследователност и неефективност на усилията от страна на националните органи и при сътрудничеството между тях. В резултат на това на компетентните органи, не се предоставя пълен набор от данни, предназначени да осигурят отчетност, стабилност и ефективност на дейностите по прилагане. Няма да се създаде една обща рамка, която да регламентира равнопоставеност и прозрачност на изискванията към производители и преработватели на маслодайна роза както и да се постигне разграничение на компетенциите и функциите на компетентните администрации и контролни органи на местната и централна власт, осъществяващи политиката и контрола. Остават не уредени отделни въпроси, свързани с взаимодействието и координацията между компетентните органи на национално ниво като ще продължат да съществуват предпоставки за заобикаляне на разпоредбите, които затрудняват контрола при проследяването на отделните елементи от производствения и преработвателния процес на маслодайната роза. Няма да има ясно дефинирани по размер и пропорционални на нарушението санкции за лицата, извършващи нарушения, свързани с отделните елементи на производството и преработката на маслодайна роза. Конкурентоспособността на българското розово масло и суровината за продуктите от маслодайна роза може да бъде компрометирана от липсата на единни и ясно дефинирани контролни процедури. Няма да могат да се прилагат адекватни национални мерки по Регламент за изпълнение (ЕС) № 1020/2014 на Комисията.

## V.2. Вариант 2: Актуализация на съществуващата частична нормативна уредба

С алтернативния вариант за частична актуализация не се регламентира в достатъчна степен основанията, обуславящи необходимост от прилагането на единен подход и постигане на координиран контрол за съответствие с изискванията на българското законодателство. Може да възникнат процедурни затруднения в случай на бъдещи адаптации на национлано ниво или на ниво законодателство на ЕС поради промени в свързани с модернизиране и интегриране на системата за контрол в държавите членки. Това ще предизвика изготвяне на отделни законопроекти, което ще затрудни прилагането на единния подход и постигането на координиран контрол с изискванията на национално ниво. По своята същност с алтернативният вариант се постига целта само за частично определяне правомощията на контролните органи по отношение на производството посадъчен материал и опазване здравето на растенията от вредители в насажденията от маслодайна роза, като не регламентиран остава целият процес от брането на цвета, изкупуване и преработка на маслодайна роза в страната.

Проектът на Закон за маслодайната роза не предвижда създаване на нови органи на администрацията и предполага използването на наличния капацитет на следните администрации МЗХГ и второстепенните разпоредители с бюджет към министъра на земеделието, храните и горите - Изпълнителна агенция по сортоизпитване, апробация и семеконтрол (ИАСАС), Българска агенция по безопасност на храните (БАБХ) и Областните дирекции по „Земеделие“. Изброените държавни ведомства към момента осъществяват частичен и фрагментиран контрол на елементите на производствената и преработвателната верига на маслодайна роза. Регламентираните в законопроекта регистрационни и регулаторни режими не съществуват към момента, като в тази връзка не са изградени и не се поддържат национални публични регистри, в които да са внедрени съответни административни процеси, свързани с поддържането и използването на регистрите. Специалните закони не съдържат разпоредбите свързани с осъществяване на управлението производствената и преработвателната верига на маслодайна роза и не могат да се систематизират в един общ Закон за маслодайна роза. Някои от тях ще бъдат изменени съгласно предвиденото в преходните и заключителните разпоредби на проекта. Предвижда се регистрация на всички обекти за преработка на маслодайна роза, както и въвеждането на процедура за регистрация при създаването на новият национален публичен регистър. Предвидените санкции са ефективни и съответни на нарушението.

## V.3. Вариант 3: Приемане на Закон за маслодайната роза

С приемането на този вариант ще се създаде една обща правна рамка, която да регламентира същността на всички елементи на производствения процес на българско розово масло и съпътстващи продукти. Въвеждането на обща правна рамка ще способства за повече предвидимост и намаляване на административната тежест към производители и преработватели на маслодайна роза. Това ще доведе до разграничаване на компетенциите и функциите на отделните органи, осъществяващи политиката и контрол на процеса на производство на българско розово масло и продуктите от маслодайна роза. Ще се осигури и взаимодействието и координацията между контролните органи на национално и местно ниво. Добрите агрономически практики ще станат задължителен елемент от производството на маслодайна роза, както и запазването на качеството на българското розово масло чрез използване само на сертифициран посадъчен материал за при създаване на нови насаждения с маслодайна роза в страната. Със законопроекта се предвижда създаването на национален регистър на производители и преработватели на маслодайна роза, което ще „изсветли“ сектора и ще въведе облекчения за малките и микро производители на маслодайна роза. Като цяло в процеса на производството и преработването на маслодайна роза ще се създадат условия за проследимост и прозрачност като гаранция за получаването на продукти от маслодайна роза произведени в България с високо качество. С въвеждането на изискване за сключване на договори между регистрирани производители и преработватели на маслодайна роза при изкупуването на розовия цвят, се цели подобряване на пазарната среда и взаимоотношенията между тях. С прилагането на унифицирани процедури при осъществяването на контрол, ще се постигне по-голяма сигурност на участниците в процеса на производство и преработка на маслодайна роза. Ще се определят подходящи и възпиращи по размер санкции за лицата, извършващи нарушения, свързани с отделните елементи на производствения и преработвателния процес и ще се създаде правно основание за издаване на индивидуални административни актове и нормативни актове във връзка с извършването на специфични съвместни дейности, на компетентните и контролните органи. Няма да се допуснат процедурни нарушения в случай на възникване на бъдещи изменения или адаптации на националното или европейско законодателство поради достиженията на правото на ЕС.

Наличието на хармонизирана национална законодателна рамка за управление на организирането и осъществяването на контрол по цялата верига на производство и преработка на маслодайна роза е необходимо, за да се гарантира еднаквото прилагане на правилата в сектора както и за ефективното функциониране на вътрешния и международния пазар.

Ефективното функциониране на системата за контрол на България е от първостепенно значение както за износа така и за вътреобщностна търговия в ЕС от Р България. Бизнес операторите в България, също ще бъдат положително засегнати от промените, които са насочени към подобряване на ефективността на системата за контрол като цяло, контрола по вноса и координацията между компетентните институции на национално ниво.

Включват се някои важни принципи, които понастоящем са недостатъчно използвани от компетентните органи или се прилагат съгласно различаващи се практики между тях. Предвижда се контрола при производството и преработването на маслодайна роза да се извършва планово и извънпланово. Плановият контрол се извършва по предварително изготвена план-програма, като честотата на проверките е съобразена с предварително изготвена оценка на риска от Центъра за оценка по хранителната верига, към МЗХГ, по заложените критерии за проверка. Извънплановият контрол включва проверките по сигнали и жалби на граждани, и към него се причисляват и извънредните проверки при кризисни ситуации, както и нарушения по време на производството и/или преработката на маслодайна роза. Извънплановите проверки могат да бъдат и целеви при наличието на сигнали за идентично нарушение на законодателството. При осъществяване на контрол по производството и преработване на маслодайна роза се спазват принципите на законност, независимост, обективност, безпристрастност, прозрачност, толерантност и защита правата на заинтересованите страни. С оглед неговото изпълнение се следват принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност. Приемането на закона за маслодайната роза няма да доведе до допълнителни разходи по бюджета на органите, провеждащи държавната политика и контрола в сектора на производството и преработването на маслодайна роза. Планирането на всички необходими средства за извършването на дейностите по контрол от бюджетните организации, следва да се осъществява в хода на бюджетната процедура по общо приложим ред, регламентирани със Закона за публичните финанси, а не чрез въвеждането на законово изискване за тяхното приоритетно финансиране. Съгласно чл. 2 от Закона за публичните финанси с друг закон не може да се създава уредба на материята, предмет на Закона за публичните финанси, която да се отклонява от принципите и правилата, определени в Закона за публичните финанси, а определянето на целеви характер на бюджетните приходи противоречи на основен принцип, заложен в чл. 17, ал. 1 от Закона за публичните финанси - постъпленията не са целеви и служат за покриване на плащанията. В тази връзка всички средства, необходими за обезпечаване на дейностите по контрол на производството и преработването на маслодайна роза, възложени на съответните бюджетни организации, следва да бъдат планирани и разчетени по техните бюджети.

## VI. Количествено и качествено измерение на всички значителни икономически и/или социални, и/или екологични въздействия най-малко за следващите три години, водещи до ползи, включително директни, за заинтересованите страни, за отделни икономически и социални сектори и/или групи предприятия – за една година, в левове и/или в други мерни единици, позволяващи съпоставяне за всеки от вариантите

## VI.1. Вариант 1: Без действие

При този вариант на действие съществуващата ситуация в сектора ще се запази няма да има развитие и оптимизация в розопроизводството в преработването на розов цвят в страната, което ще доведе до продължаване на действащата ситуация в сектора, в която всяко физическо или юридическо лице ще може да произвежда продукти от маслодайна роза по различни правила, технологично производство и прилагане на индивидуално нерегламентирано етикетиране, с което няма да има възможност за проследяване на получените продукти от маслодайна роза, те ще бъдат с недоказан произход и качество. За публичните институции, земеделските стопани и за другите субекти няма идентифицирани положителни въздействия при запазване на действащите правила.

## VI.2. Вариант 2: Актуализация на съществуващата нормативна уредба

При този вариант ефектът от промените ще е частичен и няма да може да се постигне едновременно, тъй като отделните нормативни актове ще се актуализират в различни периоди от време и няма да може да се постигне желаното съответствие между тях.

## VI.3. Вариант 3: Приемане на Закон за маслодайната роза

Основният ефект от този вариант в перспектива е нарастване на благосъстоянието на земеделските стопани, подобряване на ситуация в аграрния отрасъл и икономиката на страната като цяло. Земеделските стопани ще могат в максимална степен да защитят правата си и да увеличат своите доходи при реализирането на произведеният розов цвят, който явява основен източник на финанси в стопанството. Публичните институции ще оптимизират начина си на работа и ще изпълняват задълженията си по- ефективно и в полза на обществените интереси.

**Ползи за публичните субекти**

Публичните институции ще оптимизират начина си на работа по отношение на производството на продукта със защитено географско наименование Българско розово масло (Bulgarsko rozovo maslo), и ще се създаде благоприятна среда за пълно проследяване на производството на розов цвят и продуктите от маслодайна роза, с цел прогнозиране и развитието на сектора и осъществяването на мониторингови програма за превенция и контрол.

**Ползи за земеделските стопани**

Създаване на условия земеделските стопани, сами да договарят условията на продажба на произведеният от тях розов цвят, чрез сключването на договори директно с розопреработвателите. Предоставяне на бърз и лесен достъп на земеделските производители за изкупуване на произведеният цвят от маслодайна, чрез организиране откриването на пунктове на розопреработвателите за изкупуване на розовия цвят, като по този начин се спестяват време и разходи на земеделските стопани.

**Ползи за други заинтересовани лица**

Собствениците на обекти за преработка на цвят от маслодайна роза и които не са земеделски стопани ще могат в максимална степен да защитят правата си и да увеличат своите доходи, като ще разполагат с по-голямо разнообразие от видове розов цвят и възможност за предлагане по-голямо разнообразие от продуктите от маслодайна роза на националния, европейския и/или на международните пазари. Също така на розопреработвателите се предоставя възможността сами да гарантират за произведените от тях продукти, които да бъдат индивидуално разпознаваеми при предлагането на розово масло, розово абсолю и розов конкрет на пазарите. За земеделските стопани които отглеждат маслодайна роза при създаването на насажденията от маслодайна роза, в разпоредбите на закона се предвижда използването на сертифициран посадъчен материал, който е чист от болести или неприятели и с които се гарантира високо качеството на произвежданата суровина – розов цвят. При производството на розов цвят контролът се осъществява съгласно действащите разпоредби на Закона за защита на растенията. Не се предвиждат въвеждането на нови регулации при производството на розов цвят. С приемането на закона за маслодайната роза, единствената регулация която се предвижда е регистрирането на обектите за преработка на цвят от маслодайна роза, тъй като това е дейност която не се контролира от 1999 г. до настоящият момент. Приемането на закона ще осигури проследяване и прозрачност от създаването на насажденията с маслодайна роза до получаването на продуктите от преработката на розовия цвят.

**Екологични въздействия**

Изискването при създаването на новите насаждения от маслодайна роза да се използва само сертифициран посадъчен материал от маслодайна роза, води след себе си подобряване на екологичната инфраструктура вътре в стопанството на земеделският производител, като намалява инфекциозният натиск и разпространението на болести и неприятели по маслодайната роза. Използването на сертифициран посадъчен материал в комбинация с прилагането на добрите агротехнически и производствени практики в дългосрочен план води до подобряване на екологичното равновесие на съответното стопанство и прилежащата територия около него.

## VII. Количествено и качествено измерение на всички значителни икономически и/или социални, и/или екологични въздействия най-малко за следващите три години, водещи до разходи, включително директни, за заинтересованите страни, за отделни икономически и социални сектори и/или групи предприятия – за една година, в левове и/или в други мерни единици, позволяващи съпоставяне за всеки от вариантите

Съгласно чл. 28 от Наредбата за обхвата и методологията за извършване на оценка на въздействието при извършването на цялостната оценка на въздействието е използван анализ на разходите и ползите, който показва общият баланс на положителните и отрицателните последици включително и върху заинтересованите страни, които е вероятно да възникнат в определен период от време в следствие прилагането на нормативния акт или на част от него и мултикритериен анализ при едновременно оценяване на възможните варианти за действие съобразно различни по вид критерии. Използването на двата метода, позволяват да се направи обективна оценка на потенциалните в въздействия, които се очакват върху всички заинтересовани страни от приемането на закона за маслодайната роза.

## VII.1. Вариант 1: Без действие

При този вариант на действие съществуващата ситуация в сектора ще се запази няма да има развитие и оптимизация. Непредприемането на действия за промяна на обществените отношения в тази област ще задълбочи съществуващите проблеми. Розопроизводители и розопреработватели ще продължат да се сблъскват с определени трудности при защита на правата си и реализацията на инвестиционните си намерения в подобряване и/или разширяване на производството си. Съществуващото положение ще се запази, както:

1. Ще продължи да има липсващи или некоректни практики за производство и изкупуване и преработка на цвят от маслодайна роза, както и за начина на производство и етикетиране на продуктите получени от маслодайна роза и др.
2. Ще продължи използването на стандартен посадъчен материал от маслодайна роза, с което добивите на розов цвят ще бъдат ниски, респективно ще намалеят и доходите на земеделските стопани. Това ще се отрази върху качеството на произвежданите продукти от маслодайна роза.
3. Розопреработвателите ще търгуват произведените продукти на по-ниска цена на международните пазари.

## VII.2. Вариант 2: Актуализация на съществуващата нормативна уредба

Заложените обща и специфични цели ще бъдат постигнати частично и на отделни етапи в зависимост от момента на приемане на съответния нормативен акт. Не се очакват значителни социално-икономически или екологични въздействия.

## VII.3. Вариант 3: Приемане на Закон за маслодайната роза

При реализирането на този вариант на действие ще бъде приет Закон за маслодайната роза. Доколкото правото на ЕС позволява, са разписани текстове, улесняващи дейността на бизнес-операторите производители и търговци на продукти от маслодайна роза. Предлаганите разпоредби няма да доведат до преки разходи за приспособяване на преработвателните предприятия на маслодайна роза към новите изисквания. Със законопроекта се създава за първи път регулаторен режим, за продуктите от маслодайна роза които се произвеждат извън географският район продукта със защитено географско наименование Българско розово масло (Bulgarsko rozovo maslo). Тъй като след 1999 г. до сега, е преустановена и не се извършва регистрация на обектите в които се преработва цвят от маслодайна роза, в проекта на закон са предвидени разпоредби, които да хармонизират и систематизират изискванията съгласно Закона за устройство на територията в процедурите по регистрация на обекти. Предвижда се регистрация на всички обекти, които до този момента не са били регистрирани поради липсата на правна рамка за извършването на регистрацията. Създава се национален публичен регистър, който обединява принципа на функциониране на съществуващите такива. За целите на контрола в проектозакона се предвижда унифициране и регистриране всички производители и преработватели на маслодайна роза, обекти за преработка и маслодайна роза. Проследяват се и получените произведените количества на продуктите от маслодайна роза за осигуряването на пълна прозрачност, проследимост и предвидимост по цялата производствена и преработвателна верига. Приемането на закона за маслодайната роза няма да доведе до допълнителни разходи по бюджета на органите, провеждащи държавната политика и контрола в сектора на производството и преработването на маслодайна роза. Планирането на всички необходими средства за извършването на дейностите по контрол от бюджетните организации, следва да се осъществява в хода на бюджетната процедура по общо приложим ред, регламентирани със Закона за публичните финанси, а не чрез въвеждането на законово изискване за тяхното приоритетно финансиране. Оптимизира се работата на действащите към момента контролни органи, като това е предпоставка да се повиши ефективността на контрола и да се постигнат по-добри резултати с по-малко разходи.

## VIII. Промяна на административната тежест по отношение на заинтересованите страни за всеки от вариантите, включително в случаите на нови регулаторни режими и регистри

Предложението за приемане на приложения акт произтича от необходимостта, да се регулира сектора на розопроизводството и розопреработването в България след 1999 година до сега, където в розопроизводството и розопреработването настъпват значителни промени, следвайки основните принципи на трансформация на пазарната икономика. До края на 1989 година всички производствени и преработвателни мощности са държавна собственост, износът на розово масло е държавен монопол, а преобладаващата част от земята с насаждения от маслодайна роза са кооперативна собственост. След извършената промяна на собствеността, както върху земята, така и върху преработващите предприятия, профилът на розопроизводителната промишленост се променя, като нараства търсенето в страната и в чужбина. Към момента създаването на насажденията от маслодайна роза и различните етапи от производството на продукти, хранителни или козметични, в които се влагат съставки, получени от преработката на розов цвят не се контролират. На практика не са уредени координацията и взаимодействието между компетентните и контролни органи на национално и регионално ниво. Със създаването на правна регулация в розопроизводството и розопреработването, се цели да се изгради единен и уеднаквен контрол и да не се допусне заобикаляне на съществуващите частични разпоредби, както от страна розопроизводители по отношение на посадъчния материал, така и от розопреработвателите, които прилагат различни производствени практики и изисквания в зависимост от вида на произвежданите от тях продукти. Потенциалното неспазване на правилата за преработка на маслодайна роза, дължащо се на недостатъчното или липсата на законодателната рамка или на слабото представяне на системата за контрол, може да доведе до загуба на доверие както на националния пазар, така и на международните пазари и/или пазара на ЕС в дългосрочен план. Неефективното използване на ресурсите за контрол (без използване на анализ на риска) може да доведе до утежняване на административните разходи и процедури, които могат да бъдат избегнати от бизнес операторите.

## VIII.1. Вариант 1: Без действие

Реализирането на вариант „Без действие“ няма да предизвика изменение на административната тежест спрямо заинтересованите страни.

## VIII.2. Вариант 2: Актуализация на съществуващата нормативна уредба

При този вариант се очаква подобряване работата само на администрацията и но не се очаква намаляване на административната тежест за стопанските субекти, което ще бъде постигнато на няколко етапа за продължителен период от време в зависимост от изготвянето и приемането на промените в различните по вид нормативни актове.

## VIII.3. Вариант 3: Приемане на Закон за маслодайната роза

С предвидените в проекта на Закона за маслодайната роза разпоредби не се въвеждат нови изисквания, които да са различни от съществуващите в момента изисквания към стопанските субекти. Предлаганите разпоредби няма да доведат до преки разходи за приспособяване на обектите за преработка на розов цвят към нови изисквания, а ще легализират съществуващите.

В Министерството на земеделието, храните и горите ще се създаде и поддържа национален публичен електронен регистър, в който ще се вписват розопроизводителите, розопреработвателите и обектите за производство на продукти от цвят на маслодайна роза. Не се предвижда издаване на удостоверение за вписването в регистъра, тъй като същият е публичен и със свободен достъп. Регистърът ще се създаде и поддържа в съответствие със Закона за електронното управление и при спазване изискванията на Закона за защита на личните данни и Закон за ограничаване на административното регулиране и административния контрол върху стопанската дейност.

Заявленията за вписване ще се подават в Областната дирекция „Земеделие” или в общинската служба по земеделие по местонахождението на площите или обекта за преработка на цвят от маслодайна роза, или по постоянен адрес на физическото лице или едноличния търговец, или по седалище и адрес на управление на юридическото лице, а заявлението ще е по образец, утвърден от министъра на земеделието, храните и горите, който ще бъде публикуван на интернет-страницата на Министерството на земеделието храните и горите.

По отношение на заявлението е дадена възможност да се подава лично, чрез пълномощник, по електронен път при условията и по реда на чл. 5 и 22 от Закона за електронното управление или чрез лицензиран пощенски оператор.

Общия административен товар за една година за заинтересованите лица за вписване в националния публичен регистър е 78 025,04 лв. изчислени на базата на:

1. Брой часове, необходими за извършването на дейността : 8 часа;
2. Средна работна заплата на човека, който трябва да извърши дейността : 1 384 лв.;
3. Брой на заинтересованите лица, които трябва да извършат дейността : 1198 бр.;

4. Брой пъти на година, когато трябва да се извърши дейността : 1 път.

## IX. Oписание на негативните (разходите) и положителните (ползите) въздействия за всяка от заинтересованите страни, за всеки от вариантите

## IX.1. Вариант 1: Без действие

С неравномерно прилагане на изискванията за сътрудничество и прозрачност се запазва съществуващата ситуация в сектора. Проектът на Закон за маслодайната роза включва някои важни принципи, които понастоящем са недостатъчно използвани от компетентните или контролни органи или се прилагат съгласно различаващи се практики между тях. По-специално, законопроектът въвежда принципа за административно сътрудничество между компетентни органи и контролните органи на национално ниво. Потребителите, както в България, така и в другите държави членки и тези извън ЕС, няма да бъдат пряко засегнати от прилагането на закона, тъй като те не са крайните ползватели на продукти от маслодайна роза. Приемането на закона ще даде възможност на обществеността да се ориентира кой от компетентните и контролни органи в производството и преработката на маслодайна роза осъществява: държавната политика, контрола, оценката на риска, обмен на информация за риска по производствената и преработвателната верига, и т.н. С неприемането на закона, ще се запази сегашната фрагментираност, неизвестността и липсата прозрачност, проследимост, регулации и контрол в националното законодателство при производството и преработката на маслодайна роза в страната. Това води до объркване, тежки и понякога несъответстващи на реалната ситуация и дублиращи се процедури по контрола свързани с откриването и дейността на бизнес операторите и/или производителите на маслодайна роза.

**Негативни въздействия:**

**За публичните субекти**

1. Публичните субекти ще продължат да прилагат фрагментарна, съдържаща вътрешни противоречия нормативна уредба, в която производството на розов цвят и преработката на розовия се регулират частично от един нормативен акт с различен подход– ЗПООПЗПЕС отнасящ се само за един единствен продукт от маслодайна роза.
2. Българското законодателство в областта на производството и преработването на цвят от маслодайна роза в България ще продължи да бъде фрагментирано а липсата на контрол няма да отговори на интегрираният подход за модернизиране, опростяване и укрепване на производството и преработката на маслодайна роза в страната.

**За земеделските стопани**

1. Ще продължи да се наблюдава регистрация на договори, които надхвърлят площта на имота върху който се отглежда маслодайната роза и това води до невъзможност за заявяване по схеми и мерки за подпомагане.
2. Ще продължи да има липсващи или некоректни практики за производство и изкупуване и преработка на цвят от маслодайна роза, както и за начина на производство и етикетиране на продуктите получени от маслодайна роза и др.
3. Ще продължи използването на стандартен посадъчен материал от маслодайна роза, с което добивите на розов цвят ще бъдат ниски, респективно ще намалеят и доходите на земеделските стопани. Това ще се отрази върху качеството на произвежданите продукти от маслодайна роза.
4. Розопреработвателите ще търгуват произведените продукти на по-ниска цена, тъй като няма да могат да докажат произхода и качеството на произведените продукти от маслодайна роза.

**За други субекти**

1. Ще продължи изкупуването на розов цвят по нерегламентиран и непрозрачен начин, от лица които не са свързани с производството и преработката на маслодайната роза;
2. Ще продължи да съществува ситуацията, при която не може да се докаже географският произход на изкупуваният розов цвят, който е критерии за производството на продукта със защитеното географско указание) „Българско розово масло“(Bulgarsko rozovo maslo).
3. Неправителствените организации, няма да могат да защитят интересите на розопроизводители и розопреработватели членуващи в тях и ще загубят тяхното доверие.

**Положителни въздействия:**

**За публичните субекти -** не са идентифицирани такива

**За земеделските стопани -** не са идентифицирани такива

**За други субекти -** не са идентифицирани такива

## IX.2. Вариант 2: Актуализация на съществуващата нормативна уредба

При този вариант се очаква частична оптимизация на работата на администрацията и намаляване на административната тежест, които ще бъдат постигнати на няколко етапа за продължителен период от време в зависимост от изготвяне и приемане на промените в различните по вид нормативни актове.

**Негативни въздействия:**

**За публичните субекти**

1. Изготвяне на множество проекти за изменение и допълнение на различни по ранг нормативни актове.
2. Продължителен период на адаптация на административните структури, които прилагат изменящите се процедури.
3. Противоречива практика при прилагането на нормативната уредба, тъй като в един период от време може да се окаже, че действат норми, които са в колизия.
4. Вариантът с поетапно или едновременно изготвяне на проекти за изменение и допълнение на съществуващото секторно законодателство крие рискове от пропуски и нови несъответствия.

**За земеделските стопани**

Продължителната промяна във времето на изискванията с които следва да се съобразяват земеделските стопани ще доведе до затруднения при отглеждането на маслодайната роза, сключването на договорите за изкупуване на розовия цвят от преработвателите и заявяването на площите за подпомагане по различните схеми и мерки.

**За другите субекти**

Затруднения при осъществяването на инвестиционните им намерения, разширяване на производствените мощности и намирането на ниша на международните пазари, поради постоянно адаптиране на предлаганите услуги към измененията в нормативната уредба.

**Положителни въздействия:**

**За публичните субекти**

Публичните субекти ще оптимизират постепенно начина си на работа по отношение на различните видове процедури, постепенно ще се въведе работа в електронна среда.

**За земеделските стопани**

Ще продължат да изпълняват задълженията си както до момента, но няма да имат възможността да осигурят продажбата на произведеният от тях розов тях, тъй като няма да има задължително изискване за сключване на договор за изкупуване на розовия цвят с розопреработвател. В разпокъсан период от време, земеделските стопани ще започнат създаването на насаждения с маслодайна роза от сертифициран посадъчен материал. Като това ще доведе до изоставане развитието на стопанството и постигането на устойчиво земеделие за дребните и средни земеделските стопани, на които е необходимо по-голям период от време за адаптиране на дейността си според новите изисквания за създаване на насаждения от маслодайна роза.

**За други субекти**

Другите субекти ще се възползват от неравнопоставеността между самите земеделски стопани, като в резултата ще генерират приходи за сметка на дребните и средни земеделски стопани, които ще бъдат в период на адаптация на своята дейност.

## IX.3. Вариант 3: Приемане на Закон за маслодайната роза

Не се очаква приемането на законопроекта да доведе до потенциални рискове, включително при възникване на конкретни съдебни спорове, тъй като се определят санкции в зависимост от степента, тежестта и риска при производството на маслодайна роза и преработването на маслодайна роза правила. На основата на общия преглед на икономическите, социалните и екологичните ефекти е направен по-подробен анализ, предимно качествен, на идентифицираните мерки (промени), които ще имат по-значими ефекти върху засегнатите страни.

**Негативни въздействия:**

**За публичните субекти/институции -** не са идентифицирани

**За земеделските стопани –** не са идентифицирани

**За други субекти -** не са идентифицирани

**Положителни въздействия:**

**За публичните субекти/институции**

Изпълнението на законодателството в областта на производството и преработването на маслодайната роза се носи от розопроизводителите и розопреработвателите. С въвеждането на контрола в розопроизводството и розопреработването се проверява дали дейностите и продуктите от маслодайна роза пуснати на пазара на ЕС или предназначени за износ, са в съответствие с нормативните изисквания на Регламент за изпълнение (ЕС) № 1020/2014, ЗПООПЗПЕС и съответните стандарти за качество, произход и др. Хармонизираните национални правила за управление на контролните дейности, извършвани от контролните органи, създават интегриран и еднакъв подход при оценката на риска, разработването на политики и реда и начина за осъществяване на контрол по производствената и преработвателната верига за маслодайна роза. От началото на 90-те години на 20-ти век до настоящия момент контролът на регистрация на обектите за производство на маслодайна роза и произведените в България продукти от маслодайна роза не се извършва. Освен това някои от елементите, свързани с производството и преработката на маслодайна роза, не бяха включени в обхвата на единен контрол, такива като: фитосанитарни мерки, използването само на сертифициран посадъчен материал, регистрация на обектите за преработване на маслодайна роза при които нямаше разработени специфични секторни режими.

Настоящият подход се основава на принципа, че всеки бизнес оператор по веригата на производство и преработка на маслодайна роза подлежат на контрол, без изключение, тъй като това е единственият начин да се гарантира качеството на крайните продукти от маслодайна роза произведени в България, на базата на оценката на риска, приоритетите за провеждането на контрол, както и на ефективното използване на ресурсите предвидени за това. Някои изисквания и процедури, залегнали в Проекта на закона за маслодайната роза, не присъстват и в секторното законодателство. Несъответствията и правните пропуски се дължат главно на факта, че националното секторно законодателство относно контрол в областта на производството и преработката на маслодайна роза няма към настоящия момент. За постигането и прилагането на ефективен контрол, същият трябва да се основава на анализ на риска, за да се постигне максимална ефективност на контролните дейности, насочени към получаването на висококачествени продукти от маслодайна роза. Това важи особено в ситуации, когато ресурсите за осъществяване на контрол са ограничени и трябва да се използват приоритетно, като подборът се основава на редица критерии, които включват: опасността и рисковете, свързани с конкретната стопанска дейност от преработвателната верига или произведените продукти, сведенията за съответствието или несъответствието и надеждността на бизнес оператора. Ако това не бъде направено, ресурсите ще се разпределят въз основа на критерии, които не се основават на анализа на риска, в резултат на което има опасност някои елементи от производствената верига да не бъдат покрити от контрола.

**За земеделските стопани**

Ще се постигне равнопоставеност между земеделските стопани като ще се определи период, в който новите изисквания за създаване на насаждения от маслодайна роза със сертифициран посадъчен материал ще бъдат прилагани. Едновременно с това ще се предостави възможността за сключване на договори за изкупуването на розовия цвят между регистрираните розопроизводители и розопреработватели, като ще се гарантира стабилността на пазара и търговията с розов цвят.

**За други субекти**

**Неравномерно прилагане на изискванията за сътрудничество и прозрачност**

Потребителите, както в България, така и в другите държави членки и тези извън ЕС, няма да бъдат пряко засегнати от прилагането на закона, тъй като те не са крайните ползватели на продукти от маслодайна роза. Приемането на закона ще даде възможност на обществеността да се ориентира кой от компетентните и контролни органи в производството и преработката на маслодайна роза осъществява: държавната политика, контрола, оценката на риска, обмена на информация за риска по производствената и преработвателната верига, и т.н. С приемането на закона ще се увеличи от една страна ефективността на контрола, а от друга ще се намали вероятността от възникване на кризи в секторите, както и ще се подобри работата на компетентните органи за справяне с тях, което от своя страна ще доведе до значително намаляване на икономическите загуби. Не се очаква приемането на законопроекта да доведе до потенциални рискове, включително при възникване на конкретни съдебни спорове, тъй като се определят санкции в зависимост от степента, тежестта и риска при производството на маслодайна роза и преработването на маслодайна роза правила. На основата на общия преглед на икономическите, социалните и екологичните ефекти е направен по-подробен анализ, предимно качествен, на идентифицираните мерки (промени), които ще имат по-значими ефекти върху засегнатите страни.

## X. Сравнение на вариантите въз основа на посочените изчисления и данни

Сравняването на представените варианти показва, че при запазване на настоящата ситуация и евентуалното частично актуализиране на нормативната уредба, още веднъж Вариант 1 „Без действие“ и Вариант 2 „Актуализиране на нормативна уредба“ не могат да бъдат подкрепени.

1. При Вариант 3 „Приемане на проект на Закон за маслодайната роза“ще са налице съществени ползи за всички заинтересовани страни – публични институции, земеделските стопани и другите заинтересовани субекти. Ще се създаде систематизирана уредба при производството и преработката на розов цвят, която да уреди по-ефективна правна рамка от правила за отглеждане, изкупуване и преработка, на маслодайната роза в Република България. Очаква се намаляване на административната тежест спрямо заинтересованите лица доколкото се оптимизират различните процедури за работа на администрацията, легализира се работата на розоварните, като не се въвеждат „нови“ изисквания към тяхната дейност, създава се възможност за изкупуване на розов цвят без намесата на изкупвачи или посредници, създава се и национален публичен регистър на розопроизводителите, розопреработвателите и обектите за преработка на цвят от маслодайна роза в България. Осигурява се прилагането на единна, национална правна рамка за производството и преработката на маслодайна роза като един непрекъснат процес при който да се гарантира безопасността и качество на продуктите от маслодайна роза, които са знакови за България.

## XI. Обобщение на резултатите от проведените предварителни консултации

Измененията на нормативните актове и изготвянето на нови такива се извършват от междуведомствени работни групи, в които са включени и всички заинтересовани страни от бизнеса. Напълно се спазват широко застъпените принципи на законодателство за прозрачност и широка представителност на заинтересованите страни при изготвянето на проект на нормативен акт.

Проектът на Закон за маслодайната роза е изготвен в рамките на междуведомствена работна група, създадена със Заповед № РД 09-508 от 29.05.2018 г. на министъра на земеделието, храните и горите, като обсъждането на законопроекта продължи до края на месец август 2018 г. В състава на междуведомствената работна група са включени, представители на Министерството на земеделието, храните и горите, Министерство на здравеопазването, Министерство на икономиката и административни структури от системата на Министерството, Българска агенция по безопасност на храните, Изпълнителна агенция по сортоизпитване, апробация и семеконтрол, представители на редица браншови организации в областта на производството и преработването на маслодайната роза - Сдружение "Асоциация на розопроизводителите в България", Националния съюз на производителите на етерично-маслени култури в България, Национален клонов съюз на производителите на етеричномаслени, маслодайни и енергийни култури, Българска асоциация биопродукти, Българска национална асоциация етерични масла, парфюмерия и козметика (БНАЕМПК), Българска национална асоциация етерични масла, Сдружение „Обединение – Средногорие на производителите в България“ и др., които активно участваха в заседанията на работната група със становища и предложения по проекта. Настоящият проект на Закон за маслодайната роза предстои да бъде съгласуван в съответствие със Закона за нормативните актове в съответствие с чл. 32 от Устройствения правилник на Министерския съвет и на неговата администрация. В проектозакона се предвижда унифициране регистрирането на обекти и елементите на производствената и преработвателната верига за маслодайната роза от органите на контрол, когато се касае за изисквания по Закона за устройство на територията и Закона за храните. Инициативата е на МЗХГ като компетентен орган от една страна и на бизнеса от друга с оглед облекчаване и унифициране на процедурата за регистрация и намаляване на нерегламентираното производство на продукти от маслодайна роза. По инициатива на експертите от МЗХГ и браншово представените неправителствени организации детайлно се обсъдиха регулаторните режими заложени в проекта на закон за маслодайната роза. Също така беше уточнено, че органите за контрол трябва да участват в оценката на съответствието само в част „технологична" от инвестиционните проекти. По същество разпоредбата гласи, че органите на контрола по производствената и преработвателната верига на маслодайна роза в страната ще се включват в състава на експертните съвети по устройство на територията, ще съгласуват при необходимост устройствени планове и ще участват в оценката на съответствието на инвестиционните проекти, когато тя се извършва с приемане от експертен съвет на одобряващата администрация или по искане на физически или юридически лица. Те ще могат да дават становища по готовността на строежите за въвеждането им в експлоатация или да участват в състава на държавните приемателни комисии за обекти, които се осъществяват по реда на ЗУТ.

Предлаганата разпоредба няма да доведе до преки разходи за приспособяване на предприятията към новите изисквания, тъй като няма да засегне съществуващите обекти за преработка на маслодайна роза и производство на продукти от маслодайна роза. Въвеждането на разпоредбата ще засегне създаването на нови обекти за преработка на цвят от маслодайна роза и производство на продуктите получени от нея.

Като ефективна превантивна мярка за спазването на закона от всички членове на работната група се прие предложението на бизнеса и браншовите неправителствени организации за:

1. Към министъра на земеделието, храните и горите да се създаде консултативен съвет за маслодайната роза, където да се решават ключови проблеми свързани с отглеждането и преработката на маслодайна роза;
2. В проекта на закон за маслодайната роза да бъде разписана разпоредба за правата и задълженията на браншовите неправителствени организации с дейност в розопроизводство и розопреработването на цвят от маслодайна роза;
3. Включване на бялата маслодайна роза Rosa alba в обхвата на проекта на закона;
4. Въвеждане на договори за изкупуване на розов цвят сключен между розопроизводителите и розопреработвателите,
5. Изкупуването на цвят от маслодайна роза да се извършва директно в розоварната или в пункт на преработвателя;
6. Със заповед на кмета на населеното място да се определят и разрешават пунктовете за изкупуване на розов цвят;
7. Да се определи завишен размер на глобите и имуществените санкции;
8. Въвеждане на забрана за бране и изкупуване на розов цвят извън определеният в заповедта на кмета на общината часови период и др.

Въвежданите режими на практика ще засегнат целия спектър от бизнес-оператори, занимаващи се с производство, преработка на маслодайна роза в България в случай на установени нарушения.

Проектът на Закон за маслодайната роза предстои да бъде публикуван на портала за обществени консултации на Министерския съвет [www.strategy.bg](http://www.strategy.bg). Проектът на Закон за маслодайната роза беше представен и на среща в гр. Казанлък на 10.07.2018 г., организиран от МЗХГ, във връзка със законодателни промени в областта на производството и преработването на маслодайната роза в България. В срещата участваха представители на компетентните ведомства, контролни органи, представители на браншови организации, научната общност и медиите, на който представителите на браншови организации изразиха позицията си в подкрепа на обединението на добрата съвместна работа за борба със „сивия сектор“ и активното им участие с повече правомощия и функции. От страна на компетентният орган е уточнено, че завишените санкции отговарят на възможните негативни последствия от извършените нарушения, защото всяка опасност за компрометиране качеството на продуктите от маслодайна роза на пазара на ЕС или при износ за трети държави, създадена дори от един бизнес-оператор може да предизвика забрана за достъп до съответния пазар на всички български бизнес-оператори.

Следва да се отчете фактът, че в секторите на производство и преработка на маслодайна роза се характеризират с голям финансов поток, и заетите в него бизнес- оператори генерират финансов ресурс, който също заема съществена част от икономическото развитие на страната.

## XI.1. Основни въпроси

В началния етап на извършване на настоящата предварителна цялостна оценка на въздействието, след определяне на заинтересованите страни беше изготвен Консултационният документ „*Въпросник във връзка с необходимостта от създаването на проект на закон за маслодайната роза*“, с включено описание на предложенията, които ще бъдат развити в проекта на Закон за маслодайната роза, включващо детайлно изложение на проблемите, целите поставени пред закона и очакваните резултати от реализирането им. Консултационният документ беше изпратен до браншовите организации, земеделските стопани, малките и средните предприятия, т.н. въпросник за извършване на „МСП-тест“ (т. 2 от приложените файлове) и др. Беше предоставена възможност на широк кръг от лица да изразят своето становище по предлаганите промени.

## XI.1. Приети предложения и обосновка за неприетите становища и предложения на заинтересованите страни

В предоставения срок за предложения и становища по консултационния документ „*Въпросник във връзка с необходимостта от създаването на а закон за маслодайната роза“,* бяха направени коментари и предложения, като се приеха следните предложения на бизнеса и браншовите неправителствени организации както следва:

1. Към министъра на земеделието, храните и горите да се създаде консултативен съвет за маслодайната роза, където да се решат ключови проблеми свързани с отглеждането и преработката на маслодайна роза (Българска национална асоциация етерични масла, парфюмерия и козметика (БНАЕМПК);
2. В проекта на закон за маслодайната роза да бъде разписана разпоредба за правата и задълженията на браншовите неправителствени организации с дейност в розопроизводство и розопреработването на цвят от маслодайна роза (*предложение от Българска асоциация биопродукти, Българска национална асоциация етерични масла, парфюмерия и козметика (БНАЕМПК) и Българска национална асоциация етерични масла*);
3. Включване на бялата маслодайна роза Rosa alba в обхвата на проекта на закона (*предложение на: Сдружение "Асоциация на розопроизводителите в България", Национален съюз на производителите на етерично-маслени култури в България и Сдружение „Обединение – Средногорие на розопроизводителите в България“)*
4. Въвеждане на договори за изкупуване на розов цвят сключен между розопроизводителите и розопреработвателите (*предложение от Българска асоциация биопродукти и Българска национална асоциация етерични масла, парфюмерия и козметика (БНАЕМПК)*;
5. Изкупуването на цвят от маслодайна роза да се извършва директно в розоварната или в пункт на преработвателя (*предложение от Българска асоциация биопродукти и Българска национална асоциация етерични масла, парфюмерия и козметика (БНАЕМПК)*;
6. Със заповед на кмета на населеното място да се определят и разрешават пунктовете за изкупуване на розов цвят (*предложение от Българска асоциация биопродукти и Българска национална асоциация етерични масла, парфюмерия и козметика (БНАЕМПК)*;
7. Въвеждане на забрана за бране и изкупуване на розов цвят извън определеният в заповедта на кмета на общината часови период и др. (*предложение от Българска асоциация биопродукти и Българска национална асоциация етерични масла, парфюмерия и козметика (БНАЕМПК);*
8. Да се определи завишен размер на глобите и имуществените санкции (*предложение от Българска асоциация биопродукти и Българска национална асоциация етерични масла, парфюмерия и козметика (БНАЕМПК)*;

Структурата на бъдещия нормативен акт е въпрос на правна техника и същата ще бъде съобразена с изискванията на Закона за нормативните актове и Указ № 883 за прилагане на Закона за нормативните актове. По отношение на направените бележки и коментари по конкретни процедури, същите ще бъдат разгледани по време на обществената консултация по реда на чл. 26, ал. 3 и 4 от Закона за нормативните актове.

## XII. Препоръчителен вариант и обосновка към него

Въз основа на анализа на възможните варианти за действие за постигане на заложените цели и сравнението на техните потенциални въздействия като най-ефективен в постигането на заложените цели е определен Вариант 3 „Приемане на проект на Закон за маслодайната роза“. Този вариант е единственият, който в еднаква степен ще допринесе за решаването на всеки от идентифицираните проблеми и в най-висока степен ще постигне всяка от поставените цели. На база на отговорите от т. нар. МСП-тест, може да се приеме, че промените при осъществяване на Вариант 3, са приемливи за повечето МСП. По своята същност в проекта на законът се създава хоризонтална рамка, с което се систематизира нормативната уредба на управлението и контрола в производството и преработването на маслодайна роза. Приемането на закона няма да доведе до допълнителни разходи по бюджета на ведомствата, провеждащи държавната политика и/или контрола, тъй като не налага създаването на нови структури, нито въвежда нови правомощия или задължения, но оптимизира работата и функциите на структурите на действащите към момента. Предложеният законопроект няма да доведе до преки разходи за приспособяване на предприятията към новите изисквания. В резултат от приемането на проектозакона няма да има икономически, социални и екологични негативни въздействия. С влизането в сила на закона се очаква да се улесни по-нататъшното адаптиране на българското законодателство свързано с производството и преработването на маслодайна роза, следвайки примера на ЕС за създаване на единна правна рамка.

## XIII. Варианти за потенциални въздействия върху МСП

Въз основа на анализа на възможните варианти за действие за постигане на заложените цели и сравнението на техните потенциални въздействия като най-ефективен в постигането на заложените цели е определен Вариант 3 „Приемане на проект на Закон за маслодайната роза“. Този вариант е единственият, който в еднаква степен ще допринесе за решаването на всеки от идентифицираните проблеми и в най-висока степен ще постигне всяка от поставените цели. На база на отговорите от т. нар. МСП-тест, може да се приеме, че промените при осъществяване на Вариант 3, са приемливи за значителна част на МСП.

**Разпределение на анкетираните стопанства по производствено направление**



От проучването е установено, че 81.9% от анкетираните считат, че е необходимо да се включи в обхвата на проект на Закон за маслодайната роза отглеждането на казанлъшката маслодайна роза - *Rosa damascena trigintipetalla* (*Rosa damascena var. kazanlika*). От анкетираните 67 стопанства, 49 % подкрепят идеята в обхвата на Закон за маслодайната роза, да се включи и отглеждането на бялата маслодайна роза от вида Rosa alba, като възможност за предоставяне по богато разнообразие от розово масло като: розово масло само от бяла маслодайна роза, розово масло от Rosa damascena или розово масло смес от двете маслодайни рози, което е и традиционното розово масло т.н. „визитна картичка на България“ през годините.

При обобщение на резултатите от отговорилите 66 стопанства 53 % подкрепят идеята в Закона за маслодайната роза да се предоставя възможност за производство на розово масло от бяла маслодайна роза Rosa alba.

Силна подкрепа 90 % от анкетираните подкрепят идеята да се създаде и поддържа национален публичен регистър на розопроизводителите и розопреработвателите на маслодайна роза в България, а 83% е отчетен от страна на МСП по отношение на идеята изкупуването на цвят от маслодайна роза, да бъде само от регистрирани розопроизводители, които отглеждат маслодайна роза и които ще бъдат включени в националния публичен регистър.

Според 79% от анкетираните е подкрепят в проекта на Закон за маслодайната роза да се включи разпоредба, регламентираща достъп до научното обслужване за розопроизводителите, осъществявано от Института по розата и етерично маслените култури в гр. Казанлък.

Включването на разпоредба в проекта на закон за маслодайната роза да се контролира розовото масло, което се получава извън географския район на производство на продукта със защитеното географско указание [Българско розово масло (Bulgarsko rozovo maslo) е подкрепена от 82% от анкетираните, като само 13 % от тях не подкрепят идеята, а 5% не могат да преценят.

На следващо място, 78% от анкетираните смятат, че трябва при изкупуването на цвят от маслодайна роза да се издава финансов документ от розоварната или на пункта на преработвателя за предаденият и изкупеният розов цвят. Със същият процент от анкетираните отговарят, подкрепят разписването на разпоредба за задължителна регистрация, на всеки който отглежда маслодайна роза в страната.

На въпроса трябва ли да бъде удостоверяван произхода на набраният цвят от маслодайна роза и произхода на розовото масло, конкрет розов и абсолю розово получени при преработката на маслодайната роза, 76% са отговорили утвърдително, докато само 9% не подкрепят предложението.

При обобщаването на резултатите от респондентите се установява, че 61 % одобряват в бъдеще да бъде направено райониране на площите върху които да се отглежда маслодайна роза, докато 24 % не подкрепят въвеждането на райониране на площите върху които може да се отглежда маслодайна роза и 15 % от анкетираните стопанства са отговорили че не могат да преценят.

Също така 66 % от респондентите считат, че е необходимо в Закона за маслодайната роза, да бъде записана разпоредба, с която да не се допуска изкупуване на розов цвят от прекупвачи или посредници и регистрираните розопроизводители и розоварните.

Голяма подкрепа със 75 % е подкрепено и предложението в проекта на Закон за маслодайната роза, да бъде записана разпоредба, с която изкупуването на розовия цвят да бъде директно в розоварната или в пункт на преработвателя, за да се ограничи дейността на изкупвачите и посредниците, а 19 % от запитаните не подкрепят това предложение.

Със 73 % е подкрепено предложението да се извършва контрол на продуктите от маслодайна роза - абсолю розово и конкрет розов получени при преработката на маслодайна роза, и само с приблизителен процент 76 % е подкрепено предложението че е целесъобразно да се извършва контрол на качеството на продуктите - розово масло, конкрет розов и абсолю розово получени при преработката на маслодайна роза.

## XIV. Препоръчителен срок за извършване на последваща оценка на въздействието

Препоръчва се последващата оценка на въздействието на новия Закон за маслодайната роза, която да провери съотношението между поставените цели и постигнатите резултати от прилагането на нормативния акт да бъде извършена в срок до 5 години от влизането му в сила.

Последваща оценка на въздействието следва да бъде извършена съвместно от органите, натоварени с компетентностите по изпълнение на закона или от органът, който традиционно предлага промени в него.

Органът, отговорен за извършването на последваща оценка на въздействието, следва да осигури нейната публичност по подходящ начин, като задължително я публикува на интернет страницата на администрацията, която го подпомага, и на Портала за обществени консултации в срок до 30 дни от извършването й. Извършената последваща оценка на въздействието следва да бъде изпратена в администрацията на Министерския съвет за публикуването ѝ на Портала за обществени консултации.

*Приложения:*

1. *Резюме на цялостната предварителна оценка на въздействието;*

**

1. *Обобщена информация за отговорите на анкетираните земеделски стопани МСП*

**

**ДИРЕКТОР:**

**АНТОН ВЕЛИЧКОВ**

Дирекция „Растениевъдство и биологично производство“

1. Съгласно Регламент за изпълнение (ЕС) № 1020/2014, географският район на производство на „Българско розово масло“ включва общините:

   — Брезово, Калояново, Карлово, Сопот, Стамболийски, Съединение и Хисаря от административна област Пловдив,

   — Братя Даскалови, Гурково, Казанлък, Мъглиж, Николаево, Павел баня и Стара Загора от административна област Стара Загора,

   — Белово, Брацигово, Пазарджик, Панагюрище, Пещера и Стрелча от административна област Пазарджик,

   — Ихтиман, Копривщица и Мирково от административна област София. [↑](#footnote-ref-1)
2. Източник: МЗХГ, отдел Агростатистика [↑](#footnote-ref-2)